Memberus Gigi Masih Tak Putih-putih,  Sila Tambah Dengan Cara Alami Pula. Memang Satu Keluarga Boleh Cuba!

Meskipun aktiviti memberus gigi dilakukan setiap hari, namun gigi masih kelihatan kekuningan. Salah satu sebab mengapa gigi kuning adalah kerana cara menggosok gigi yang salah. Gigi yang diberus dengan cara yang betul dan teratur sebanyak dua kali setiap hari akan menyerlahkan kecantikan gigi.

Pun begitu jika masih juga tidak berpuas hati boleh gunakan petua orang dulu-dulu dengan menggunakan bahan-bahan alami. Siapa sangka bukan satu bahan sahaja yang berfungsi untuk memutihkan gigi malah ada 10 kesemuanya. Jom semak!

Rendam beberapa helai daun sirih di dalam air dan didihkan, atau masukkan daun sirih ke dalam air yang mendidih. Biar selama 30 minit. Biarkan sejuk sebelum berkumur-kumur dengan air sirih tadi. Kumur selama dua minit beberapa kali ulangan. Akhir sekali, gosok daun sirih tadi pada gigi. Kumur sekali lagi dengan air bersih.

Bakar biji pinang sehingga hangus dan tumbuk untuk mendapatkan serbuk yang halus. Gosok serbuk tadi pada gigi menggunakan kain kapas yang bersih. Amalkan dua minggu sekali sahaja. Serbuk pinang ini selain membantu membersihkan plak pada gigi, ia juga boleh membantu menguatkan gigi.

Ambil kulit limau dan gosok bahagian dalam yang berwarna putih pada gigi. Amalkan sebanyak dua atau tiga kali sehari. Untuk gigi sensitif, amalkan dua kali sehari sahaja.

Gunakan daun salam dan kulit limau. Caranya, keringkan daun salam dan tumbuh halus. Sementara itu, cincang halus kulit limau sehingga menjadi serbuk. Campurkan kedua-duanya dengan sedikit air dan gosok pada gigi.

Keempat-empat jenis buah dan sayuran ini boleh membantu memutihkan gigi. Hanya perlu amalkan selalu makan makanan ini. Bagi buah strawberi, anda boleh potong kecil dan gosok perlahan pada gigi.

6. Susu dan Yogurt

Amalkan minum susu dan yogurt untuk mengembalikan warna gigi putih dan berseri. Selain itu, susu dan yogurt tinggi kalsium dan ia dapat membantu menguatkan dan menyihatkan gigi.

Sapu serbuk penaik dengan rata pada gigi dan biarkan selama lima minit sebelum memberus gigi. Amalkan sebanyak 2 kali sahaja dalam sebulan. Penggunaan yang kerap boleh menipis dan merosakkan enamel gigi anda dan memberi kesan terhadap jaringan saraf gigi.

Kumur-kumur menggunakan cuka putih ataupun cuka epal sebanyak 1 – 2 kali sebulan. Elakkan menggunakan cara ini terlalu kerap kerana ia boleh menyebabkan gigi rapuh dan rosak.

Perah lemon dan tambahkan sedikit garam. Sapu pada gigi dengan rata. Biarkan selama 2 – 3 minit sebelum memberus gigi. Elakkan menggunakan cara ini dengan kerap. Bimbang ia akan merapuhkan dan merosakkan gigi.

Cara tradisional yang telah digunakan sejak zaman nenek moyang kita dahulu. Gunakan cara ini seminggu sekali sahaja. Sebaiknya hancurkan dahulu arang menjadi serbuk agar mudah untuk digosokkan pada gigi.


Kenali 5 Tanda Isteri Kurang Stres. Inilah Kunci Kebahagiaan Rumahtangga.

Kebahagiaan rumahtangga terletak kepada peranan kedua suami isteri. Jika isteri yang mengalami tekanan, tentu memberi kesan kepada kebahagiaan rumahtangga.

Sebaiknya para isteri perlu mengelak masalah stres dalam diri.

5 Tanda Isteri Kurang Stress

1. Selalu tersenyum di depan suami

– Isteri yang kurang stress akan membuat Microexpression pada wajahnya yang menunjukkan bahawa dia selalu tersenyum

– Inilah antara rahsia bagaimana seorang wanita tu boleh kelihatan cantik di mata suaminya

2. Tak boleh berenggang dengan suami

– Isteri yang kurang stress akan lebih mudah mengekspresikan rasa cinta pada pasangannya

– salah satu ekspresi rasa cinta ( Expression of Love) yang paling mudah ditonjolkan adalah Physical Touch. Tu yang isteri jadi asyik nak dakap dan peluk je setiap masa

3. Kata-katanya bernada rendah

– isteri yang kurang stress akan terjaga fikirannya daripada Negative Thinking

– bila Negative Thinkingnya berkurang, Self Talk dalamannya pun akan mula menjadi positive. Bila self talk dah mula positive maka apa yang keluar daripada mulutnya pun akan menjadi positive

– inilah rahsia bagaimana seorang wanita boleh menjadi penyejuk hati si suami kerana semua yang diucapkan oleh si isteri itu tadi semuanya ucapan positif dan hati yang mendengar pun akan turut merasai positivity

4. Dia akan mudah menurut arahan

– friction will always cause resistance

– bila kurang stress, maka berkuranglah juga resistance dalam hati isteri. Bila hati dah mula jernih dan kurang serabut maka mudah jinaklah hati si isteri

5. Dia jarang marah anak anak

– kebanyakan kemarahan yang dituangkan pada anak ni datangnya daripada kemarahan kepada pasangan sebenarnya

– ramai tak tahu sebab mereka sendiri pendam benda tu dan sampai masanya kemarahan yang dipendam tu tadi akan dilampias pada anak anaknya sendiri tanpa disedari

– jadi, nak bahagiakan anak anak? Cara pertama adalah bahagiakan dulu ibu kepada anak anak kita

– Ingat, ibu yang bahagia akan mudah membahagiakan. Manakala, ibu yang derita dan sengsara, akan mudah melampiaskan

Sebarkan ilmu ni pada keluarga kita yang lain ya. InsyaAllah ilmu ini mungkin akan mengubah hidup mereka buat selama lamanya

Kredit: Taufiq Razif


“Pesanan Buat Para Isteri, Usaha Ketepikan Ibu Bapa Atas Alasan Taat Pada Suami.” Deep Pesanan Lelaki Ni!

Mentaati suami itu dituntut oleh Islam dan seorang wanita yang sudah bergelar isteri, syurganya terletak di bawah kaki suami. Namun itu tidak bermakna anda tidak perlu mengingati dan menghargai jasa kedua orang tua yang selama ini membesarkan dan memberi sepenuh kasih sayang selain mengorbankan segala-galanya.

Di dalam Al-Quran ada menyebut tentang hal ini. Antaranya:

“Dan Kami perintahkan kepada manusia (agar berbuat baik) kepada kedua orang tuanya, ibunya telah mengandungkannya dengan keadaan lemah yang bertambah-tambah, dan menyusukannya selama dua tahun, bersyukurlah kepadaKu dan kepada kedua orang tuamu, hanya kepada Aku kembalimu” (Luqman, 31: 14).

“Kami perintahkan kepada manusia supaya berbuat baik kepada kedua-dua ibu bapa…” (al-Ahqaf, 46: 15).

Kesian pula pada makcik ni selepas mendengar kisahnya. Ketiga-tiga anak perempuannya lepas berkahwin tidak bekerja. Anak-anaknya bukannya calang-calang kelulusan.
Anak pertama lulusan Master di Universiti Sains Malaysia (USM). Habis master bekerja sebagai research assistant tetapi berhenti selepas kahwin sebab jaga anak. Suami tak bagi kerja. Suami kata derhaka jika ingkar.
Anak kedua dapat degree Universiti Putra Malaysia (UPM) terus kahwin dengan coursemate. Sempat kerja kerajaan setahun tetapi kena transfer. Terus berhenti kerja dan beranak.

Anak ketiga Degree daripada UiTm dan dua tahun cari kerja. Akhirnya dapat panggilan guru, tapi tolak sebab tak minat. Sehingga sekarang umur dah 30 tahun dan tidak bekerja. Kahwin dan beranak.
Makcik dan arwah suaminya bersusah payah membesarkan anak-anak mereka bagi pelajaran. Makcik pencen kerani kerajaan dan arwah suami kerja kampung. Anak-anak minta macam-macam waktu belajar. Semuanya dipenuhi daripada laptop, handphone sehingga duit belanja sebab pinjaman yang diterima tidak cukup. Mak saudara pun banyak tolong bantu anak-anak perempuan.
Akibatnya, makcik dan arwah suami ketika itu selalu catu belanja. Nak beli makanan pun berjimat sebab waktu tu anak serentak sambung belajar.
Orang lain tua-tua mampu pergi umrah atau haji tapi mereka tak berkesempatan kerana masalah kewangan. Simpanan pun habis untuk pembelajaran anak-anak.
Kini, makcik tinggal seorang diri. Dia bertuah sebab masih ada pencen. Boleh lah tanggung makan minum sendiri.

Kata makcik seronok tengok anak-anak saudaranya berjaya dan tolong mak bapak. Kadang kala anak-anak saudara sedekah duit dan beli macam-macam tapi dia malu jugak nak terima. Anak-anak sendiri tak pernah bagi.
Tetapi menyebabkan saya lagi sedih juga geram ialah anak- anaknya masih lagi menyusahkan hidupnya. Kadang-kadang minta pinjam duit ye. PTPTN pun tak mampu bayar. Nak minta suami bayar?
Jangan harap…..

“Hafiz, tak yah kahwin lah. Kalau kahwin cari perempuan yang kerja tau”. Kata makcik pada saya sambil ketawa. Pertama kali mendengar pesanan macam itu daripada seorang wanita tua. Kejadian dan pengalaman hidup menyebabkan dia berkata begitu. Walaupun kami banyak bergelak ketawa ketika berbual, tetapi saya tahu makcik susah hati.
Kepada perempuan, jika ada kelayakan, bekerja lah bantu keluarga. Janganlah mengenepikan ibu bapa dengan alasan taat suami.
Your parents raised you up kan? They will be with you forever. Suami tu esok pun dia boleh cerai dan cari perempuan lain.

Hafiz CuteCarry
Sejak habis universiti terus kerja non stop!


Betul Ke Bila Cantik Ramai Nak Dekat? Ini Jawapan Padu Erra Fazira Yang  Buat Ramai Tergamam..

Sambil tersenyum manis apabila diajukan soalan mengenai jodoh. Era Fazira tenang menjelaskan satu persatu pertanyaan para wartawan mengenai hal jodohnya yang sentiasa mendapat perhatian daripada peminatnya.

Tidak jemu mata memandang aktres jelita ini. Raut wajah bujur sireh manis bertudung litup serta tutur kata yang sopan membuatkan dirinya punya aura tersendiri.

Pesona yang dimiliki oleh pelakon jelita ini, Fazira binti Wan Chek atau dikenali sebagai Erra Fazira sungguh istimewa.

Mempunyai sepasang mata yang menawan serta susuk tubuh yang tinggi, langsing dan fotogenik. Bekas ratu cantik Malaysia ini sentiasa manis dipandang mata. Dia kini hidup bahagia bersama anak perempuan tunggalnya.

Soal Jodoh
Soal jodoh, ajal, maut dan rezeki bukan dalam genggaman tangan kita. Semuanya dalam genggaman yang Maha Pencipta. Ia telah tertulis sejak azali lagi atau sering kita baca telah tersurat di loh Mahfuz. Siapa kita untuk menidakkannya dengan kuasa dan izin-Nya.

“Mencari jodoh bukan mudah.”

“Jika jodoh itu membuatkan hidup tidak tenang lebih baik menjalani kehidupan sendirian.”
Namun ini tidak bermakna dia gembira dengan kehidupannya sekarang. Tetapi jauh disudut hatinya dia redha dengan ketentuan Ilahi buatnya.

Bila Cantik Ramai Nak Dekat!
Dalam pada itu, apabila diajukan soalan mengenai memiliki wajah rupawan menjadi aset untuk membuatkan ramai yang ingin mendekatinya. Namun dakwaan itu disangkal dengan penuh makna oleh pelakon filem Pasrah ini.

Dengan spontan Erra menjelaskan bahawa ia dakwaan itu adalah mitos sambil tersenyum manis.

“Itu mitos! Orang cantik, artis. Ramai nak dekat.”

“Bagi saya itu tak relevan. Oleh kerana artislah, ada yang takut nak approach.”

Katanya lagi, jika dirinya bukan artis bekerja dengan membuat andaian sebagai guru atau kerja pejabat mungkin ada yang berani melamarnya.

“Saya dari dulu peka dengan hal ini. Nama saya dikenali dalam industri ini. Pada mereka, artis ini high maintenance, high profile. Orang biasa-biasa tak layak untuk approach. Saya hadapi masalah itu.

Namun katanya ada pro dan kontra apabila dikenali ramai. Katanya sebagai orang yang dikenali ramai dia juga perlu berhati-hati dalam memilih siapa yang ingin mendekatinya.

Banyak Kali ‘Dikahwinkan.’
Sudah lali dengan pelbagai gossip mengenai jodoh dirinya, membuatkan pelakon jolokan Primadona Filem Melayu ini, tidak mudah melatah apabila terpali dengan dakwaan yang sedap didengar termasuk menjadi isteri kedua.

“Dah biasa dari dulu banyak kali ‘di kahwin’.”

Baginya sukar untuk menghentikan dakwaan sedemikian lantaran penggunaan media sosial.

“Saya tidak boleh menghalang tapi jika ia memberi kesan kena buat sesuatu. Tetapi jika ia tidak memberi kesan, saya tak kisah nak cakap apapun. Saya rasa yang perlu berubah adalah orang itu.

Mengenai jodohnya, Erra berharap para peminatnya mendoakan yang terbaik buat dirinya.
“Saya hanya nak minta doa. Apa jua jodoh, siapa jodoh dan apa juga status, doakan terbaik buat Era.

“Tak ada masalah untuk Era nak kahwin. Tak nak kahwin ker. Saya bukan kanak-kanak ‘rebina’ atau remaja yang baru nak mulakan kehidupan.

“Saya dah ada kehidupan. Cuma sekarang ni nak teruskan macam mana. Doakan yang terbaik buat saya,” ujarnya mengukir senyuman manis.


“Saya Nak Rumah Bersih Ke Dapur Berasap Tapi Rumah Kotor Berlemuih?” – Yasmin Hani

Lain orang , lain kepakarannya! Ada yang jaguh ketika di dapur, ada yang jenis kaki pembersih memang bab menguruskan rumah serah pada dia, dan sebagainya. Lebih-lebih lagi bagi yang ada adik beradik ramai, sememangnya akan berbahagi tugas untuk menolong ibu di rumah.

Sama seperti pelakon dan pengacara, Yasmin Hani yang mengakui dirinya tidak gemar memasak dan lebih menitikberatkan kebersihan di persekitaran rumahnya.

Menurut Yasmin, dia hanya akan memasak hanya apabila perlu sahaja.

“Saya boleh memasak cuma tidak sampai level seperti ibu. Saya seorang yang suka outdoor dan mengemas. Tahap keyakinan saya dalam bab mengemas ni sampai rasa boleh buka business mencuci..

“Kalau memasak, saya rasa basic saja boleh sebab pada akhirnya saya tanya diri sendiri, saya nak rumah bersih ke nak dapur berasap tapi rumah kotor berlemuih?

“Saya sanggup berlapar asalkan rumah saya bersih. Nombor satu pada saya ialah kebersihan. Saya suka masak bila saya nak saja,” katanya.

Mengulas lebih lanjut, Yasmin sering berdoa agar suatu hari nanti hatinya terbuka untuk minat memasak serta menjelaskan keadaan ketika dia membesar menjadi punca lebih gemar mengemas.

“Dulu bila saya masuk dapur, saya kena marah dan halau. Dah ada tiga orang (kakak Yasmin) di dapur, jadi yang bongsu ni tak pandai masak buat apa? Saya keluar kemas satu rumah.

“Saya rasa lebih suka mengemas sebab keadaan saya membesar macam tu. Saya suka diberi peluang untuk sertai program masakan Dapur Tempur ni sebab saya dapat banyak belajar.

“Saya fikir balik dan berdoa ‘Ya Allah, tolonglah buka hati saya untuk suka memasak, suka tau bukan pandai memasak’.

“Sebelum ni saya doa untuk luangkan masa dengan anak-anak, Allah makbulkan dengan maid saya lari. Jadi sekarang ni saya minta doa untuk minat memasak, zapp saya dapat peluang jadi host untuk program masakan.

Dapur Tempur bakal bersiaran sebanyak 8 episod akan menemui penonton bermula 3 November 2022, setiap hari Khamis, jam 8.30 malam di TV9 dan juga melalui strim langsung secara HD di www.tonton.com.my.

Sumber : Xtra


Tak Sangka Begini Caranya Penyakit Muncul. Ini Peringatan Doktor.

Kesihatan amat penting dalam sebuah keluarga. Untuk sihat kita perlu menjaga pemakanan, bersenam dan hidup secara sihat.

Moga kita muhasabah diri.

Bagaimana munculnya penyakit?

Adakah kerana kekurangan zat ubat-ubatan..jadi kita perlu ambil ubat setiap hari supaya sihat?

Ataupun kekurangan zat makanan yang sihat..tak cukup makan sayur dan buah?

Mungkin tak bersenam dan tak buat aktiviti kah?

Stress..tak cukup rehat dan tidur..

Saya setuju semua faktor ni yang sokmo dah pengamal dan perawat kesihatan duk cerita. Er kecuali poin pertama tu lah.

.
Cuma saya suka nak share kenapa orang sakit kronik.

Sakit ada dua jenis..akut dan kronik.

Akut ni kejap je macam demam, batuk, selsema..ia mungkin akibat jangkitan kuman atau kecederaan yang boleh pulih dalam masa cepat.

Kronik ni yang bermasalah. Berbulan..Bertahun sakit tak pulih-pulih. Penyakit ni “takde ubat” mengikut perubatan moden..boleh rawat simtom saja. Biasanya ni penyakit keturunan atau just penyakit misteri. Begitulah kata doktor.
.

Kenapa lambat pulih? Takde ke ubat atau “suplemen terbaik” untuk pulihkan sakit ni.

.
Kalau ada suplemen terbaik, tentu lah tak jadi sakit kronik. Kawan kita guna suplemen ni okay…kita guna jadi makin teruk. Ada orang gi spital ambil ubat..Sakit pulih. Sakit kronik ni macam punca, pendekatan pun kena pelbagai.

Asasnya. Sakit ini ialah DIS -ORDER.. Gangguan kepada order atau keseimbangan badan…fitrah badan.
Makan bertahun tuan-puan kita ganggu fitrah badan tu. Punca bukan satu saja macam yang selalu kita rasa-rasa. Itu cuma PENCETUS sahaja. Badan kita ni dah lama nak meletup dah kat dalam.
.

Tanda-tanda sikit-sikit yang biasa:

1) Penat, lesu. Asyik mengantuk lepas makan
2) Takde mood. Stres sokmo. Sensitif mudah sentap
3) Stamina kurang. Sesak nafas
4) Gatal-gatal. Alahan jadi teruk.
5) Kepala sakit.
6) Asyik sendawa, kentut.
7) Sakit-sakit sendi. Asyik cedera je.
8) Sakit Gastrik. Perut tak selesa.
9) Cramp perut.
10) asyik fikir macam-macam. Tak boleh fokus.

SEBAB BADAN TAK SIHAT
Nak sihat kena lah kembalikan ORDER. Keseimbangan tu bukan sekadar “makan seimbang”. Badan kita dibebani dengan 3 stres utama akibat:

1) Makanan tidak toyyib. Tercemar dengan logam berat dan bahan kimia toksik. Pemprosesan yang berlebihan menghasilkan makanan yang tidak fitrah kepada badan. Contohnya teknik penghibridan buah menghasilkan buah yang manis dan gandum yang lebih tinggi gluten. Makan sederhana pun dah kena redefine balik kuantiti tu.

2) Emosi toksik perlu kita waspada..Elakkan jika berlebihan. Hubungan di dalam media sosial, suasana tempat kerja, hubungan keluarga perlu lah mengikut guideline fitrah.. iaitu berlandaskan Al-Quran dan Al-sunnah. Bermanfaat dan diredhai Allah.

3) Rehat bukan sekadar tidur cukup 7-9jam saja.Tidur perlu awal mengikut fitrah waktu tidur. Sleep and rise early. Badan juga perlu digerakkan mengikut fitrah waktu siang kita bekerja dan melakukan aktiviti fizikal lain.

USAHA CARA DOA

Kita usaha dan kita doa. Kita buat ikut hukum sunnatullah yang ditetapkan dan kita tawakkal. Redha saja apa yang bakal menimpa kerana kita tahu nikmat kesihatan yang kita kecapi ni adalah dari Allah.

Jika sakit yang Allah beri, kita tahu ia adalah ujian daripada Allah supaya kita insaf. Ujian yang menjadikan kita tidak lagi jahil, ignorant. Ujian yang menguatkan jiwa dan raga kita. Ujian yang mengembalikan kita kepada ajaran Islam, iaitu agama fitrah.


Nak Perut Rata Ala-ala Model, Perlu Minum 4 Tegok Sehari Air Ni. Mudahnya!

Siapa tak teringin jika dapat perut yang rata macam super model tu. Cukup sempurna dan cantik, gayakanlah apa jua pakaian semuanya sesuai. Lain pula halnya dengan keadaan sesetengah antara kita orang perempuan yang telah mengalami proses mengandung dan melahirkan anak.

Hakikatnya perut terlihat sedikit buncit walaupun ketika itu sudah tidak mengandung lagi. Keadaan ini kadang-kala menimbulkan perasaan malu apatah lagi, bila tiba-tiba diajukan soalan tentang berapa usia kandungan tersebut. Upps, tidak!!!

JADI APA PERLU BUAT, JIKA TIDAK MAHU JADI BEGITU….???

Melalui salah satu perkongsian di facebook, Amiera Rajudin telah berkongsi cara bagaimana dia memiliki tubuh badan langsing. Ada banyak cara dilakukan dan salah satunya adalah melalui amalan minum air detox dan terbukti berkesan dan serasi dengannya. Jadi, apa kata kita fahami cara penyediaan air detox tersebut untuk kita sama-sama amalkan.

“My ade amalkan minuman detox juga. Macam2 jenis detox ade, ade juga jenis tea. Tapi my punya detox my buat sendiri lepas trt error try error my dapat buat detox sendiri & sangat berkesan.

Ni my bagitahu bahan2 dan cara buat ye. Jangan kecam my ye sebab detox memang banyak cara na buat. Tapi siapa na hilangkan perut buncit dengan pantas boleh cuba cara ni.“–Amiera

Bahan bahan detox:

☘Halia 8 hiris

☘Serai 2 batang

☘Apple merah 1biji / apple hijau

☘Limau nipis 2 biji

☘Lemon 1 biji

☘Timun setengah biji

Cara membuat air detox:

2. Kemudian biarkan sejuk dahulu & simpankan dalam botol. Untuk bahan2 yang my berikan diatas uols boleh dapatkan air detox sebanyak 1.5liter. Simpan di peti sejuk. My lebih suka minum dalam keadaan sejuk & boleh di campur dengan ais.

Minum sehari 4kali dalam sukatan 1 teguk setiap 1 kali. Amalkan setiap hari. Kesan akan nampak jika uols konsisten selama 1 minggu. Selain mengempiskan perut, air detox ni boleh membuang angin & toksin dalam badan.

sumber : Amiera Rajudin


Guna Surah Al-Fatihah Untuk Didik Anak Cara Islam. Ternyata Teknik Yang Mudah.

Mendidik anak adalah suatu cabaran buat ibu bapa agar menjadi seorang anak yang soleh dan solehah. Tidak dinafikan pendekatan Islamik amat penting untuk memastikan anak dapat didik dengan sempurna. Oleh itu, ramai para ibu bapa menggunakan pelbagai pendekatan untuk mendidik anak.

Begitu juga dengan perkongsian ini yang menjadikan surah Al-Fatihah sebagai rujukan untuk mendidik anak cara Islam.

IKUTI PERKONGSIAN INI

Allah ajar kita dalam surah Al Fatihah cara-cara mendidik anak. Sempurna. Cuma perlu ikut sahaja ‘manual’ yang Allah beri.

Ajar anak mentauhidkan Allah
Ajar anak bersyukur
Ajar anak bersifat Rahman dan Rahim
Ajar anak hakikat apa yang ada itu tidaklah kekal milik kita
Hanya Allah yang disembah dan Allah sahaja yang memberi pertolongan
Ajar anak cara berdoa iaitu paling utama minta Allah tunjuki jalan yang lurus iaitu jalan orang yang Allah kasih, reda dan beri nikmat. Bukan jalan orang yang Allah murka (marah).

1. Biismillah. Orang yang merasa bertuhan tidak akan berani berbuat kesalahan.

Pertama sekali, perlu ajar anak ilmu ketauhidan. Bahawa Allah itu ada sebagai Tuhan. Segala perlakuan kita adalah dengan izin dan rahmat kasih sayang Allah. Mereka yang melakukan segala perbuatan dengan menyedari bahawa Allah Maha Melihat tidak mungkin melakukan kesalahan.

Tetapi sebelum itu kita sebagai ibu bapa perlulah menghayati terlebih dahulu rasa bertuhan. Barulah ilmu itu akan mudah mengalir kepada anak melalui perbuatan dan tauladan.

2. Alhamdulillah, kita bersyukur dengan nikmat Allah. Ajarkan anak bersyukur.

Anak-anak itu anugerah yang wajib kita syukuri. Mereka adalah hadiah yang paling sempurna Allah berikan kepada kita. Tidak ada ibu bapa yang sengaja ‘merosakkan’ akhlak anak dan pastinya kita mahu yang terbaik untuk anak.

Ajarkan juga anak untuk bersyukur, ucapkan terima kasih kepada Allah. Supaya mereka tahu, segala nikmat dan kebahagiaan yang ada semuanya adalah milik dan pemberian Allah.

3. Rahman Rahim. Ajarkan siapa Allah itu yang bersifat Rahman dan Rahim.

Penekanan Rahman dan Rahim juga adalah penting dalam kita mendidik anak. Mana mungkin kita dapat mendidik dengan baik jika kita sendiri sebagai ibu bapa tidak memiliki sifat Rahman dan Rahim.

Dengan Sifat Rahman dan Rahim Allah maka kita dapat hidup dengan baik dan gembira di dunia ini. Dengan sifat Rahman dan Rahim Allah maka kita diberi nikmat yang banyak. Anak kita jika ditanam sifat pengasih dan penyayang, maka akan membesarlah mereka menjadi manusia yang baik akhlaknya, bertoleransi, mulia hatinya dan punya empati yang tinggi.

4. Suatu hari nanti akan ada penamat kita iaitu hari kematian. “Maliki yaumiddin”. Kuasa Allah sahaja yg mampu mewujudkan “Yaumiddin” Hari Pengakhiran, Hari Pembalasan.

Fahamkan pada anak bahawa semua yang kita ada tidaklah kekal selamanya. Akan hilang dan pergi jua bila sampai masa. Jika anak faham akan hakikat itu, mereka juga perlu diajar tentang mengurus emosi bahawa setiap perkara itu juga berlaku dengan hikmah. Hikmah yang ditentukan oleh Malik (raja) bersifat Rahman dan Rahim.

Ajarkan kepada anak juga mengenai Hari Pembalasan iaitu hakikat Syurga dan Neraka.

5. Setelah kita ajarkan pada anak bahawa Allah sahaja selayaknya disembah (iyyaka na’budu) maka ajarlah anak-anak minta pertolongan dari Allah (iyyaka nastaeen).

Nescaya sekiranya kita menjadi mu’min yang beramal soleh taat pada Allah, apa sahaja permintaan (doa) kita akan Allah kabulkan.

Surah ini juga mengajar kita bahawa dalam mendidik anak kita perlu ajar anak hakikat bahawa “buatlah kebaikan, Allah akan tolong orang yang selalu buat kebaikan”.

6. Dan Allah ajar apa yg perlu kita minta utama sekali adalah (ihdinas sirat al mustaqeem). Tunjukilah kami jalan yang lurus. Jalan yang Allah rahmat, jalan yang Allah redha. Perlu ajar anak sentiasa doa pada Allah agar dipelihara hidup.

7. ( Sirat al lazeena anamta alaihim ghairil maghdubi’ alaihim waladaaleen)

Dan mintalah segala kebaikan sebagaimana umat terdahulu yang Allah beri nikmat bukan jalan orang terdahulu yang Allah laknat.

InsyaAllah jika semua manual ini diikuti dalam kita mendidik anak, kitalah ibu bapa yang akan berbahagia bukan sahaja di bumi tetapi juga di Syurga Allah.

Kan mahu masuk Syurga sekeluarga.

Semoga Bermanfaat.
Kredit: Nazifatunnisa Salim


Setelah Hampir 15 Tahun, Datuk Aliff Akhirnya Menunaikan Haji Bersama Anak Lelakinya.

Usahawan kosmetik negara, Datuk Aliff Shukri telah pun selamat sampai keTanah Suci Mekah bersama anak lelakinya, Ammar Ahyan.

Menerusi perkongsian di akaun Instagram beliau, Datuk Aliff memohon agar orang ramai mendoakan supaya segala urusan ibadah mereka semua dipermudahkan.

“Akhirnya Allah memanggil ku ke Tanah Suci, semoga aku berubah menjadi hamba mu yang lebih baik. Ya Allah… Kau permudahkanlah perjalanan hamba mu ini untuk menunaikan haji kali ini.

“Alhamdulillah, setelah hampir 15 tahun barulah hati saya terbuka untuk mulakan haji dengan kerelaan diri sendiri tanpa paksaan.

“Doakan dengan langkah ini saya menjadi seorang yang lebih baik berguna kepada ibu bapa keluarga dan juga sahabat amin – amin yarobal alamin,” kata beliau menerusi keterangan di Instagramnya.

Di ruang komen, rata – rata netizen juga turut mendoakan Datuk Aliff bersama anak lelakinya.

“Alhamdulillah, semoga dilancarkan dan dipermudahkan urusan Datuk. Moga balik nanti menjadi ‘orang baru’ yang lebih baik tanpa ada sebarang kontroversi dan gedik – gedik lagi Datuk,” komen seorang netizen.

“Alhamdulillah semoga dipermudahkan urusan dan perjalanan… Semoga mendapat haji yang mabrur… Dah jadi Pak Aji nanti jangan buat video klip mengarut tau,” komen netizen lain.

Untuk rekod, Datuk Aliff dan Datin Shahida telah mendirikan rumah tangga pada Ogos 2007. Hasil perkahwinan, mereka dikurniakan enam orang anak, Ammar Ahyan, Qadejah El Zahra, Ibraheem Adham, Yusoff Al Qardawi, Raudah Arshiyah dan Luqman Al Haqeem.

Sumber: Instagram Datuk Aliff Shukri

Baca artikel menarik lain di sini:


Bila Bergelar Bapa, Ini Pengorbanan Yang Kena Buat Untuk Keluarga Terutama Anak Tersayang. Kagum!

Peranan ayah dalam keluarga termasuk menjadi ketua keluarga, menyara, membangun kehidupan keluarga dan menjadi contoh tauladan kepada anak.

Jika dulu hidup bujang semua untuk diri sendiri. Bila dah berkahwin semua fokus kepada keluarga.

Begitulah sebagaimana perkongsian ini. Kagum peranan seorang ayah.

Bila dah jadi bapak ni banyak benda kena korbankan. Dulu lain, sekarang lain.

Bila dah jadi ayah

Dulu balik rumah memang heaven. Mandi, makan, lepak dan tidur. Sekarang kadang-kadang mandi pun tak sempat, tahu tahu tertidur je.

Banyak kerja dulu boleh sambung kerja kat rumah. Sekarang jangan harap la, baru nak on laptop anak dah datang panjat belakang.

Dah tak boleh lagi duk ralit dengan telefon setiap masa. Walaupun untuk tujuan kerja sebab anak-anak duk perhati je.

Dulu dapat la layanan bak raja di rumah. Makan berhidang, tidur pun selalu ditidurkan bidadari. Huh! Sekarang tidur anak kat ketiak, nak bergolek pun tak lepas.

Kadang plan nak keluar jalan-jalan nak escape dari kesibukan tapi rupanya makin sibuk adalah. Di ajaknya berlari ke sana sini oleh anak-anak.

Banyak juga la hajat nak beli sesuatu tu kena KIV ( keep in view ), duit ada tapi utamakan dulu keperluan anak-anak membesar.

Gituh la, gelaran bapak ni memang boleh mengubah setiap individu. Ubah ke tahap lebih tinggi. InsyaAllah.

Tapi sebanyak mana pun bapak ni berkorban saya percaya masih lagi tak setanding dengan pengorbanan ibu.

Sesungguhnya tiada yang dapat bersaing dengan ibu ibu yang rela berkorban jiwa dan raga demi anak-anak.
Wallahu A’lam,

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


‘Tiada Burger Dalam Penjara.’ Ibu Bawa Anak Ke Balai Polis Gara-Gara Menangis Setiap Kali Mahu Ke Sekolah

Walaupun sudah seminggu sesi persekolahan bagi tahun 2023 bermula, namun masih ada lagi murid yang belum dapat mengesuaikan diri. Perkara ini amat merisaukan ibu bapa terutamanya yang bekerja.

Mereka sukar untuk menguruskan anak-anak jika perkara ini masih berteruskan dan ianya juga akan menggangu pembelajaran kanak-kanak tersebut.

Bagi seorang ibu, gara-gara anaknya selalu menangis  dan enggan ke sekolah, dia telah ‘menggertak’ anaknya itu dengan membawa anak lelakinya ke sebuah balai polis.

Ianya dipercayai berlaku di satu daerah di Sarawak menerusi loghat bahasa yang digunakan dalam perbualan tersebut.

Video yang dimuatnaik oleh seorang pengguna aplikasi TikTok, @abellascentzhq telah memaparkan kejadian lucu tersebut bersama  kanak-kanak bernama Aydeen yang memakai baju pra-sekolah itu ‘disoal siasat’ oleh seorang anggota polis di luar balai.

Abang Polis Pun Sama-Sama Berlakon

Lebih menarik perhatian apabila anggota polis berkenaan memahami situasi ini dan sama-sama ‘berlakon’ seperti mahu menahan kanak-kanak terbabit sekiranya dia berterusan tidak mahu ke sekolah.

Menerusi rakaman berdurasi dua minit tiga saat itu, si ibu dilihat cuba menakut-nakutkan dengan meminta anggota polis tersebut menahan anaknya kerana menangis hampir setiap hari apabila ke sekolah.

“Kalau tak mahu sekolah, tangkap saja dia Tuan. Nak makan cacing? Tiada burger dalam penjara. Setiap hari kalau masuk sekolah, dia menangis Tuan. Dia ingat saya bohong (bawa ke balai).. degil sangat dia ni,” katanya dalam bahasa Iban.

Kanak-kanak itu kemudian berkali-kali menggelengkan kepala tanda tidak mahu ditahan selain berjanji menggunakan jari kelingking bersama anggota polis terbabit untuk se sekolah selepas ini.

Ramai Terkejut Tonton Video Update Dari Ibu Selepas Insiden Ke Balai Polis

Selepas kejadian tersebut, ibu kepada kanak-kanak tersebut telahpun mengemaskini keadaan terkini anaknya itu di sekolah.

Kanak-kanak tersebut dilihat gembira apabila ibunya dapat menjemput pulang dari sekolah. Wajahnya yang ceria menggambarkan perasaannya ketika itu.

Dah Tak Menangis Ke Sekolah

Wajah ceria kanak-kanak ini untuk ke sekolah dapat dilihat sewaktu ibunya memuat naik video di dalam kereta sewaktu mahu menghantarnya ke sekolah.

Video yang dimuatnaik oleh wanita ini telah mendapat tontonan yang banyak di aplikasi TikTok. Ramai yang terlibur melihat aksi dua beranak tersebut dan ada juga yang mencuba tip yang dilakukan oleh ibu tersebut kepada anaknya yang mempunyai masalah yang sama, tidak mahu ke sekolah.

[TIPS]


Farah Lee Kongsi Video Potong Rambut Anak. Penuhi Hajat Tahun Lepas.

Jika dah jadi mak-mak ni memang kena kreatif dan serba boleh. Apa sahaja yang anak, para ibu akan sedaya upaya akan memberikan yang terbaik. Melalui perkongsian terbaru oleh Farah Lee, yang merupakan nama yang tidak asing lagi dalam media sosial, telah berkongsi cerita bahawa telah berjaya menunaikan permintaan anak tunggalnya, Maream untuk memotong rambut.

Bekas isteri Ally Iskandar itu mula mendapat perhatian sejak mereka  berpisah 2006, yang juga merupakan pemilik pemilik pakaian Omma dan Essabel dilihat sebagai seorang ibu tunggal yang bijak dan berdikari  dalam mendidik anaknya.

Melalui kapsyen yang ditulisnya, dia tidak menghalang anak perempuannya untuk berambut pendek asakan tahu menghormati orang tua.

PENUHI HAJAT ANAK TAHUN LEPAS, NAK POTONG RAMBUT

Ada sesiapa nak dapatkan khidmat potong rambut dari Omma.?  Hiks. Memenuhi permintaan anak dara yang dari tahun lepas request nak rambut spiderman ?

Omma was2 nak bagi greenlight. Tapi omma ingat dedulu omma kecik2 pun rambut tak pernah nak lepas bahu. Main pulak bola sepak. Bekki basikal. Panjat pokok. Tapi dah besar ayu je. Sopan, lembut, hormati orang tua, baik budi bicara, pandai masak, kemas rumah kahkah. Suami je tak pandai jaga sikit.

DIDIK ANAK TENTANG GENDER

Well, Maream started to request ‘boy hair’, nak jadi boy, sebab people keep telling her “Perempuan tak boleh suka spiderman”. Like seriously.? Kitab apa korang refer.? Hehs.

Gender obviously is a social construction. Social yang define gender tu macam mana. Society kita define perempuan as : “Perempuan kena rambut panjang, kena suka pink, kena main masak2”. Jadinya bagi budak2 yang tak suka ‘definition gender’ tersebut macam Maream ni terus concretely decide untuk jadi ‘boy’. So wrong.!

So since then, I have to keep telling her that girls can also like black, like spiderman, play football, repair cars – and that doesn’t make her a boy. She doesn’t have to change her sex to do that. It’s just her preference. Because I once grew up as ‘socially constructed boy’ and I still able to give birth to you, Maream

Semoga Farah Lee menjadi ibu yang hebat untuk anak membesar dengan didik yang sempurna dan menjadi orang yang cemerlang.

Sumber: Instagram Farah Lee


Tak Dapat Asrama, Pelajar UiTM Sengsara Deposit Rumah Sewa Cecah RM9000!

Ibu ayah mana yang tidak keruan apabila memikirkan beban kewangan yang harus ditanggung setelah anak diterima masuk ke pusat pengajian tinggi.

Tular dimedia sosial keluhan mengenai deposit rumah sewa hingga cecah RM9000! Ini ekoran pelajar tidak mendapat kemudahan asrama.

Lebih menyedihkan lagi anak saudaranya adalah dari keluarga B40 yang sudah tentu agar sukar bagi keluarganya menyediakan sejumlah peruntukan itu.

Bukan semua mampu untuk mengeluarkan bajet yang besar dalam satu masa.

Malah katanya lagi telah membuat aduan mengenai perkara ini namun respon yang diterima didakwa tidak positif.

Berikut perkongsian ini yang telah mendapat perhatian  warganet yang bersimpati dengan masalah ini.

PELAJAR UiTM SENGSARA DEPOSIT RUMAH SEWA RM9000

UiTM Offer Kursus kepada Pelajar Tanpa memikirkan Kebajikan dan Masalah Penempatan Pelajar!!

Saya menulis Bagi pihak anak saudara saya Adlina, pelajar UiTM Shah Alam Semester 03.

Kisah seorang Pelajar, dari Keluarga B40. Mai jauh dari Pulau Pinang untuk belajar di UiTM Shah Alam. Tidak memiliki kenderaan sendiri.

Sebulan sebelum Tarikh Kemasukan (11.10.2022),
Adik saya, Shafinaz Kamal baru mendapat makluman bahawa anaknya, Adlina tidak berjaya mendapat kemudahan Kolej (asrama).

Dalam tempoh tak sampai sebulan, pelajar terpaksa mencari RUMAH ATAU BILIK UNTUK DISEWA yg berdekatan dengan UiTM Shah Alam.

DI sini MIMPI NGERI bermula ….

SEWA RUMAH YANG TERLALU MEMBEBANKAN:

1. Sewa Rumah, RM1500 – RM3000 sebulan.
DEPOSIT 2 + 1 + Utiliti + Tenancy Agreement:

Bayangkan mereka yg berkongsi rumah, perlu menyediakan DEPOSIT berjumlah RM 9000

MASALAH:

1. BAYAR DULU, BARU BOLEH TENGOK RUMAH!
Pelajar disuruh bayar deposit dahulu. Mereka tidak boleh tengok rumah selagi tak bayar deposit. Dengan pelbagai alasan.

Anda tidak ada pilihan!.

2. Pelajar dari luar (Negeri lain) yg tidak ada kenderaan sendiri, sangat memerlukan Pengangkutan, malangnya Bas UiTM sangat terhad. Laluan Bas UiTM tidak cover semua kawasan perumahan berdekatan kampus.

Saya difahamkan, Sehingga ke hari ini, masih ramai Pelajar dari Pahang, Sabah, Sarawak, Penang, Kedah yg belum mendapat kemudahan tempat tinggal.

Bayangkanlah, setiap pelajar yg terpaksa menyewa, perlu menyediakan KOS SEWA BULANAN sebanyak RM 255 ini belom termasuk Caj Api, air , wi-fi dan pengangkutan.

Dah macam Kos orang Bekerja. Sedangkan Mereka semua adalah PELAJAR KOLEJ.

📌 Pihak ibubapa ramai yg mengadu dan meluahkan perasaan dalam GRUP FB: UITM RUMAH SEWA/BILIK SEWA DI SHAH ALAM

BUAT ADUAN

ADUAN TELAH DIBUAT KEPADA PIHAK UiTM (VC UiTM) malangnya masalah ini tidak ditangani sebaik mungkin.

1. VC kata, dia dah maklum kpd YB Menteri KPT tentang permasalahan ini.

2. Depa kata nak buat Kelas ONLINE pulak. Sedangkan ramai pelajar yg sudah berhabis duit untuk membayar Deposit Sewa Rumah/Bilik.

3. VC kata ibubapa menolak tawaran belajar ke Kampus lain, malangnya TIADA TAWARAN diberikan semenjak awal. Anak saudara saya TIDAK menerima Tawaran belajar di UiTM Pulau Pinang atau Kedah atau Perlis yg berdekatan dengan rumah.

PELAJAR BERHASRAT BERHENTI BELAJAR

 DESAKAN HIDUP dan Bebanan kewangan menyebabkan Ramai Pelajar berhasrat untuk menghentikan Pengajian mereka.
(Ramai juga yg buat kerja Partime untuk menambah pendapatan dan menampung Kos Pembelajaran)


Pernah Tular Mangsa Samun Tangan Terpaksa Dipotong, Kini Remaja Ini Tabah Cari Rezeki, Nekad Lupa Tragedi Pahit!

Hati siapa yang tak sedih apabila mengenangkan nasib diri apabila tragedi yang menimpa mengakibatkan kehilangan anggota badan.

Bagi yang pernah mengikuti kisah seorang remaja perempuan, Siti Nur Azizah menjadi mangsa samun yang  terpaksa dipotong tangan akibat kecederaan serius pastinya bersimpati dengannya.

Tragedi yang berlaku pada tahun lepas itu memberi kesan kepada perjalanan hidup anak sulung ini.

Terbaru, memetik laporan harian metro, Siti Nur Azizah Syafriad kini terpaksa menerima kenyataan kehilangan tangan kanan.

Dia yang kini merupakan peniaga dalam talian Sperlu tabah menjalani kehidupan demi keluarga tersayang.

Katanya, kini menjalankan perniagaan barangan kosmetik dalam talian dengan bantuan ibunya Roslinawati Ya, 39, sebagai salah satu sumber pendapatan keluarganya.

“Sejujurnya, saya cuba untuk kembali gembira seperti dahulu walaupun tragedi pada 26 Ogos tahun lalu masih tebal dalam ingatan.

“Saya belum memaafkan pelaku yang membuatkan saya kehilangan tangan kanan, namun saya cuba untuk tidak memikirkannya lagi kerana tiada guna untuk menangis kerana ia sudah terjadi.

“Sebelum ini, saya juga tidak pernah menangis mengenangkan tragedi itu, tetapi hanya menangis disebabkan kesakitan di bahagian kecederaan.”

Siti Nur Azizah berkata demikian selepas menerima kunjungan wakil Yayasan Tunku Abdul Rahman (YTAR), Johan Rozali-Wathooth di Projek Perumahan Rakyat (PPR) Beringin, Jinjang, di sini, hari ini.

Menurutnya, selepas kisahnya disiarkan di akhbar Harian Metro pada 8 Mei lalu, dia menerima panggilan daripada beberapa pihak yang ingin membantu dalam pelajaran dan kewangan.

“Ada beberapa pihak yang datang dan bincang bersama ibu bagaimana mereka boleh membantu saya meningkatkan kemahiran berniaga.

“Selain itu, sekarang saya fokus untuk membantu keluarga supaya dapat sumber hasil pendapatan usaha saya sendiri,” katanya.

Sementara itu, Johan berkata, pihaknya tergerak hati mahu membantu keluarga Siti Nur Azizah selepas mendengar kisahnya daripada salah seorang penerima biasiswa YTAR.

“Azizah adalah seorang remaja yang cekal dalam menghadapi cabaran hidup selepas kemalangan yang menimpa dirinya.

“Saya berharap bantuan yang diberikan ini dapat membantu Azizah dalam mencetus minatnya dalam bidang keusahawan kecil,” katanya.

Harian Metro sebelum ini melaporkan tangan kanan Siti Nur Azizah terpaksa dipotong hingga paras bahu susulan kecederaan dalam kemalangan bersama teman lelakinya, tahun lalu.

Dalam kejadian kira-kira 12 tengah malam, motosikal Yamaha Y15ZR yang dinaiki mereka ditendang penyamun di Jalan Kuching, di sini, menyebabkan kedua-duanya terjatuh.

Sumber: Harian Metro


Masuk Ke Raudhah Dengan Tenang Ada Triknya Perlu Buat. Wanita Ni Kongsikannya!

Perkongsian ini begitu bermakna, apatah lagi andai kita ingin dapatkan gambaran dan cara yang pernah dilakukan oleh tetamu Allah sepanjang mengerjakan umrah di sana.

Dapatlah kita lakukannya bersama keluarga bila berpeluang mengerjakan umrah suatu hari nanti.

Ini perkongsiannya.

Malam ini Sally nak kongsi pengalaman masuk ke Raudhah di mana anda boleh solat semahu-mahunya. Cara paling selamat, paling aman, tidak bertolak, tidak perlu berlari dan paling penting boleh berdoa dan bersolat tanpa ada gangguan dari Jemaah lain dan pengawal Arab wanita.

Pengalaman berbeza

Alhamdulillahh kali ini Sally berpeluang 4x memasuki Raudhah. Itu pun sebab sehari Sally demam. Kalau tidak pastinya setiap hari paling tidak 2x sehari pasti hendak mengunjungi makam Rasulullah saw. Itulah tempat yang menjadi idaman setiap muslim jika di Tanah Madinah Al Munawwarah.

Berlainan dengan pengalaman umrah pertama, kali ini Sally memilih untuk memasuki Raudhah mengikut keadaan Sally sekarang. Sally tidak boleh berlari dan bertolak-tolakan. Mengandung 3 bulan membataskan pergerakan agresif Sally. Lebih-lebih lagi membawa bonda bersama yang baru sahaja recover dari stroke.

Kali pertama beliau masuk ke Raudhah mengikuti kumpulan kerusi roda. Tapi apabila Sally amati keadaan, seperti biasa, strategi Sally buat dan susun secantiknya. Yang paling penting adalah kesabaran. Masuk dan sabar menunggu. Tidak perlu tergopoh-gapah.

Pilih waktu sesuai

Waktu yang paling sesuai untuk memasuki Raudhah bagi wanita adalah selepas Subuh dan selepas Isyak. Pastinya melalui pintu masjid no 25.

Tidak perlu terburu-buru atau tunggu di masjid selepas solat. Sally nasihatkan anda balik dulu selepas solat. Selepas Subuh misalnya, balik ke hotel untuk sarapan dulu. Berehat, buang air, berwuduk dan sebagainya dan sebagusnya kenakan jubah dan khimar berwarna hitam supaya tidak diganggu oleh pengawal Arab wanita kerana kita nampak serupa dengan orang Arab, Pakistan dan sebagainya. Dan kalau boleh beg umrah yang diberikan oleh travel agen tu digantung di dalam telekung atau tidak dibawa langsung. Kerana beg itu adalah pengenalan kita dan dah dikenalpasti kita dari Malaysia.

Selepas berwuduk dan mengenakan pakaian serba hitam, kembali ke masjid Nabawi mengikuti pintu 25 sekitar pukul 8.00 pagi dan terus ke bahagian depan. Penghadang kayu antara ruangan wanita dan lelaki telah dibuka. Laluan ini adalah laluan menuju ke Raudhah. Waktu ini anda tidak perlu berebut dan tidak perlu bertolak dan berhimpit. Hanya perlu berjalan lemah lembut dan terus ke Raudhah.

Maybe kali pertama pergi, anda boleh mengikuti kumpulan mutawif tetapi untuk sekian kalinya, better pergi sendiri. Lagi kecil group lagi senang pergerakan kita dan sukar dicam oleh pengawal wanita arab. Kita boleh menyelit di mana-mana kumpulan.

Jika anda nak masuk selepas Isyak, balik dulu ke hotel untuk dinner dan sekitar pukul 10.00 malam kembali ke masjid Nabawi mengikut cara yang Sally jelaskan di atas tadi.

Selepas melalui penghadang kayu, anda akan masuk ke kawasan dataran Raudhah. Dari sini sudah kelihatan makam Rasulullah di bahagian hujung iaitu kawasan bilik Siti Fatimah.

Anda boleh duduk dulu di dataran Raudhah, solat tahiyatul masjid, berzikir, baca al Quran dan apa-apa sahaja di sini. Biasanya Sally lebih suka masuk selepas Isyak. Sally tunggu sahaja di sini lebih kurang 1 jam setengah. Tidak terasa lama jika waktu yang ada diisi sebaiknya. Biarkan sahaja kumpulan lain masuk terlebih dahulu. Kita sabar sahaja menunggu. Bila orang sudah tidak ramai, sekitar 1-2 kumpulan sahaja, kita sudah boleh mula menyelit masuk. Sampai giliran kumpulan yang kita menyelit tadi, berjalanlah menuju ke Raudhah dan menghimpit ke kiri rapat ke makam Rasulullah saw. Tidak perlu terus ke karpet hijau.

Lakukan ini

Biasanya Sally duduk dahulu di karpet merah. Sampai salam sahabat dan sebagainya. Bila keadaan agak reda, Sally akan masuk terus ke karpet hijau, rapat ke dinding dan mula bersolat di situ. Oleh kerana keadaan kita di bahagian tepi dinding, jadi tiada siapa yang akan menolak.

Jika ada 3-5 orang sekumpulan, beraturlah dan pastikan semua mendapat tempat di tepi dinding. Solat taubat dahulu dan kemudian solat hajat. Satu solat hajat untuk satu hajat dan disambung lagi solat dan solat dan solat. Doa dibaca ketika setiap sujud terakhir. Solat sambung menyambung tanpa henti. Tidak pernah ada kekuatan untuk solat sebanyak itu.

Jika di Malaysia, solat sunat hajat 2 rakaat sekali sahaja. Dhuha pun paling banyak 6 rakaat. huhuhu.. tetapi bila di Raudhah rasa seperti tidak mahu berhenti solat. Jangan sesekali berdoa mengangkat tangan dan duduk termenung menangis. Pengawal Arab wanita akan menghalau kita keluar secepatnya. Tapi jika kita kekal dalam keadaan solat, mereka tidak akan ganggu atau menyuruh kita berhenti dan keluar.

Biasanya Sally akan menyertai kumpulan masuk ke Raudhah sekitar pukul 11.30 malam selepas sejam setengah menunggu. Dan kami habiskan masa lebih kurang 1 jam di dalam Raudhah. Selepas solat di dinding bahagian kiri, bergeraklah ke kanan seolah-olah ingin keluar. Tapi masa ini Sally akan rapat ke bahagian depan berdekatan dengan tiang Siti Aisyah dan ambik peluang bersolat di situ.

Kawasan tengah Raudhah sekitar pukul 12.30mlm agak lengang. Dan kita boleh bersolat di mana sahaja. Pengawal Arab wanita sudah mula untuk meminta jemaah keluar dari Raudhah kerana pukul 1 pagi mereka akan menutup Raudhah bagi wanita dan buka peluang untuk jemaah lelaki pula pada pukul 2 pagi. Dan waktu ini, kita akan rasa puas, aman dan rasa macam dah habis doa nak dibaca dan bersolatlah taubat sebanyaknya. Jika kita masuk berebut- rebut dan tergopoh gapah dan bersesak kemungkinan kita berpeluang solat sekali sahaja.

Syukur

Alhamdulillahh kali ini Allah berikan jalan yang terbaik buat Sally dan keluarga. Bonda, nenda dan kakanda amat berpuas hati dan semua kembali ke hotel dengan senyum puas dan syukur pada peluang yang Allah berikan.

Sally harap perkongsian Sally ini dapat dimanfaatkan dan anda juga berpeluang ke Raudhah dan rebutlah peluang beribadat di sana. Sally tidak mengikuti mana-mana mutawif kerana rasakan agak susah bergerak dalam kumpulan yang besar. Dan ada yang tergopoh untuk balik dan selesai awal.

Sally lebih suka santai dan punyai lebih masa di sana. Cubalah, anda akan lebih rasa manisnya. Jangan pernah serik memasuki Raudhah dan sentiasalah semai rasa rindu untuk ke sana sepanjang di Madinah.


“Dia Kan Korean, Mana Boleh Dipaksa Adat Kita.” Cara Maryam Berpantang Jadi Isu, Ini Reaksi Ernie Zakri

Nama personaliti media sosial, Maryam Younarae  sekali lagi menjadi bualan hangat susulan ramai pihak yang mempertikaikan mengenai caranya menjalani proses berpantang.

Baru sahaja melahirkan cahaya mata sulung pada Oktober lalu, isteri kesayangan Ryzal ini dikatakan tidak berpantang dengan cara yang betul.

Isu ini  mendapat reaksi pelbagai daripada ramai pihak. Ramai yang kurang senang cara yang dipraktikkan Maryam, ibu kepada bayi perempuan bernama Rina ini.

Begitupun ada yang tampil memberikan reaksi berhubung isu ini termasuklah penyanyi, Ernie Zakri.

Dalam perkongsian nya, Ernie menekankan konsep menghormati pendirian orang lain lebih-lebih lagi buat Maryam yang juga merupakan wanita asal Ansan, Gyeonggi-do, Korea Selatan itu.

“Tapi.. dia kan Korean. Mana boleh dipaksa adat kita. Yang penting tubuh badan sihat, tahu la mereka jaga diri inshallah,” kongsinya.

Pandangan tersebut dikongsikan sendiri oleh isteri kepada penyanyi, Syamel itu menerusi sebuah ciapan di laman Twitter.

Tambah Erni lagi yang sedang menantikan kelahiran bayi sulungnya, setiap orang bebas untuk mengamalkan cara berpantang mereka sendiri asalkan kesihatan mereka sentiasa terjaga.

Perkongsian Ernie turut mendapat sokongan yang turut menyatakan pandangan yang sama selain turut berharap agar trend seperti ini dapat diubah pada masa akan datang.

masalahnya normal la tu kalau orang biasa badan pun makin berkedut apa semua bila makin tua. Kau expect badan ko mantap macam kylie jenner jugak ke bila umur dah 40🧍🏻 nasibla mak aku ni diff breed sikit, kalau cakap dia kakak aku pun orang percaya 🤌🏻

kesian tak dapat attention dulu² sekarang bitter orang :/, dulu and sekarang dah lain jangan kaitkan zaman, ada je ubat or cara modern lepas beranak ni,,masalah nya sekarang makcik ni orang korea ke?? kot perempuan tu ada cara dari tempat dia sendiri 😐😐

sebenarnya kena ikut tuan punya badan, tengok apa aktiviti masa muda dia dengan cara pemakanan/gaya.
sekarang ni penyakit datang, tak kira lepas bersalin ke sebelum salin ke kalau dah nak sakit tetap sakit. Ikut tuan punya badan sebelum/selepas apa yang dia buat😇


“Perasaan Excited Tu Lain Macam, Rasa Dunia Ana Yang Punya.” Usah Harapkan Isteri 100%, Lelaki Ini Kongsikan Persediaan Nak Sambut Anak Sulung

Bakal menimang cahaya mata, pastinya suami dan isteri teruja dan tak sabar menantikan kehadiran si kecil. Apatah lagi, ini merupakan bayi sulung yang pastinya menambahkan lagi kemanisan dan kasih sayang dalam rumah tangga.

PERSEDIAAN SAMBUT ANAK SULONG

Diam tak diam Affan Dzikri dah nak masuk 2 tahun. Sekejap je rasa masa berlalu. Pejam celik pejam celik satu bulan lagi dah nak genap 2 tahun usia manja boy ayah.

Makin lama makin banyak kerenah dan perkataan yang keluar dari mulut anak ayah. Dari hanya pandai menangis dah pandai merajuk. Masa video call pon dah pandai main emosi.

Teringat masa first dapat tahu ex bini ngandung ( masa tu masih bini la ). Dulu tak percaya ada orang cakap bunting pelamin la, bini ngandung bapak boleh dapat alahan. Masa nikah bulan 11, bulan 12 bini dah ngandung. Kira masa 3rd reception kami, Affan Dzikri dah ada dalam perut umi.

Maklumlah terasa diri artis sampai ada 3 majlis resepsi. First umah bini, second rumah saya, dan third rumah family angkat saya di segamat. Memang meriah lah cerita dia.

Bila dikenang balik lawak pon ada, baru kahwin 2 minggu p beli pregnancy test. Apa punya excited la saya time tu. Reason sebab saya tak lalu makan dan tekak mual. Bukan bini tau, saya yang over duk makan asam.

So bermulah kisah pak pandir dan mak andir,

” Yang I rasa awak pregnant la, sebab tekak I mual rasa nak muntah tapi x muntah “

Masa tu memang bini gelak guling guling la citer dia, nak sedap kan hati laki, cik bini tetap la buat pregnancy test, apa ke gila, dua dua x reti guna, main bantai je. Nak tanya family, malu la pulak. Dah kenapa nak lebih excited.

Beli pregnancy test yang murah je, skali result negative, punya la down macam dah kawen 10 tahun, padahal baru 2 minggu. Saya tetap tak putus asa naluri kebapaan tu makin menebal. Selang seminggu tu, beli lagi sekali dan buat test lagi. Tetap negative, fikiran dah mula fikir ” ehh awal lagi, apa ke gila nak test pregnant ke tak baru kahwin 3 minggu”.

Walaupon tekak tetap mual, tapi ketepikan lah perasaan nak tahu. Masa tu kami pjj lagi, kira saya ni weekend baru jumpa bini lepas 2 minggu kawen. Nak jadi cerita, masa bini duduk umah kakak dia dan saya tengah sibuk prepare untuk majlis kali ketiga tu, bini pening tak larat nak bangun.

Perasaan tu kembali berkobar-kobar, minta tolong anak sedara bini pi beli pregnancy test, bini pon mula mula malas nak layan otak gila en laki. Selepas beberapa jam tiba tiba bini wasap gambar double line pregnancy test. Masa tu rasa macam ” dunia ana yang punya “.

Dia punya perasaan excited tu lain macam brother, macam achievement unlock bila main game. Happy tak terkata, nak jadi ayah la kata nya. Bermula lah episod baru dalam hidup. Nak dapat anak first memang perasaan yang samgat teruja. Otak mula dah berfungsi nak buat persiapan sambut orang baru.

Jom saya kongsikan apa yang perlu kita lakukan untuk menyambut kedatangan orang baru dalam kehidupan kita.

1. Buka Buku Merah Jambu

Jangan terlampau excited sampai nak p buka buku pink tapi bini baru pregnant tak sampai 1 bulan. Bercakap pasal pengalaman sendiri. Buku pink ni boleh buka kt Klinik Kesihatan Ibu Dan Anak atau hospital swasta.

Selalunya kena buka buku pink ni sebelum kandungan masuk 12 minggu. Kes saya lawak sikit lah, sampai Doktor pon cakap excited sangat awak ni, nak buka buku pink bini baru ngandung 2 minggu.

Mula mula bila pregnancy test positive, bawak bini check dulu kat klinik untuk mengetahui usia kandungan. Doktor akan advise bila kena buka buku pink. Saya dulu buka buku pink masa temujanji kedua, masa kandungan bini masuk empat minggu.

2. Makanan Dan Baca Al Quran

Seelok eloknya pastikan bini makan makanan yang berkhasiat semasa mengandung. Amalkan makanan sunnah semasa tempoh kehamilan.

Boleh juga ambil makanan atau vitamin tambahan, ikut pada cadangan Doktor. Jangan memandai pulak, kang nak baby sihat lain yang jadi.

Guna pakai juga petua orang lama berkenaan makanan yang baik dimakan untuk memudahkan proses kelahiran. Yang mana baik kita ikut, jangan pulak petua yang melalut tu kita buat.

Amalkan bacaan surah surah yang bagus untuk ibu mengandung, antaranya Surah Yusof & Maryam. Jangan buka mp3 je, baca sekali dengan bini.

3. Persediaan Kewangan

Perkara paling penting bila nak sambut anak, tahap kewangan kita brother. Kita kena buat perancangan, nak bini beranak kat hospital kerajaan atau swasta.

Jika kita pilih swasta, kena stand by paling kurang 8-12 ribu, sebab jika bersalin normal ok lagi ikut kadar rata hospital swasta 3K-6K. Tapi jika memerlukan pembedahan ( ceaser ) selalu nya kos itu akan meningkat pada 7-12K ikut hospital dan Doktor yang anda pilih.

Selain tu, kena fikir gak nak beli barang keperluan bayi. Barang asas seperti, katil bayi, botol susu, lampin, mandian bayi, baju newborn dan macam macam lagi keperluan asas baby.

Kena sediakan juga duit tukang urut atau jika anda ingin ambil khidmat servis jagaan pantang. Kita kena fikir gak persiapan untuk akikah anak. Jika baby girl seekor kambing ( satu bahagian ), untuk baby boy 2 ekor kambing ( 2 bahagian ).

4. Persediaan Mental Dan fizikal

Siapa kata nak dapat anak mental tak kena kuat, kena belajar bro cara nak kawal emosi. Kita ni nanti nak kena bagi semangat kat bini masa nak beranak. Kena bagi semangat kat bini, jangan pengsan tengok darah sudah lah.

Ilmu persiapan sebagai mak bapak pon kena tahu, tu kena bersiap sedia mental dan fizikal. Jangan harap kat bini 100%, dia dah la bawak anak kita dalam perut tu sembilan bulan.

Kalau bukan kita bagi sokongan moral siapa lagi, bini ni bila ngandung emosi mereka senipis kulit bawang. Kita salah sikit depa boleh menangis brother. Kawalan emosi tu sangat lah penting.

Saya sendiri pon jatuh ego lelaki bila tengok bini dalam labour room. Siap menitik airmata jantan bila first time sambut anak atas tangan untuk di azankan.

5. Daftar Kelahiran

Kena ambil tahu cara cara nak daftar kelahiran anak, yang ni memang kita yang kena buat, bini dah dalam pantang tak kan nak suruh dia pulak yang pergi JPN.

Siapkan segala borang dan dokumen yang diperlukan. Jangan buat kerja 2-3 kali bila dah sampai kaunter. Kena daftar kelahiran dalam tempoh 14 hari dari tarikh anak dilahirkan. Kelewatan pendaftaran akan mengakibat kan kita kena penalti.

Bab tulis borang tu biarlah tulisan tu kemas, kejap lagi nak letak nama anak Rosmah di sebabkan tulisan buruk jadi rocemah pulak dah, tak ke haru. Dah viral nama anak kita nanti.

Ini antara persiapan yang perlu kita lakukan, ada banyak lagi untuk saya kongsi. Kalau nak tulis boleh penuh wall fb anda dengan karangan saya. Nanti saya share lagi tips tips berguna kepada anda.

Kepada bakal ibu dan bapa semoga perkongsian ini dapat membantu anda dalam membuat persiapan menyambut kelahiran putera/puteri sulong anda.

– Ariff Ismail –


Cara Hilangkan Jerawat & Parut Degil Dengan Tomato Je. Wanita Ni Kongsi Cara Buat Wajah Terus Glowing!

Geramnya bila ada jerawat tiba-tiba muncul di wajah kan. Pelbagai cara yang akan dicuba bagi mengatasi masalah tersebut, tetapi lagi bagus jika ia tidak melibatkan belanja yang tinggi.

Bagi anda yang tidak gemar guna produk moden mungkin boleh cuba petua yang cukup ringkas ini. Perkongsian ini hanya menggunakan bahan-bahan yang ada di dapur anda sahaja iaitu buah tomato sahaja.

Bahan-bahan
1 biji buah tomato

Cara membuat:

Cuci dan kisar
Simpan dalam peti ais (tempat beku). Jadi kan ketulan ais
Biarkan 1 hari, Ambil dan gosokkan pada kulit muka selama 15 minit.
Biarkan 1 jam kemudian cuci muka seperti biasa.
Buat setiap hari (seelokknya pagi). Kalau malas boleh buat 2 kali seminggu.

SELAMAT MENCUBA!

Sekarang ni kan cuaca panas kan kita cuba tips ni sejuk je muka tu best sangat sangat. Try tauu.

#SalKongsiPetuaSyantikk


Rahsia Bibir Gebu & Lembut, Guna Berus Gigi Jer. Mudah Kan, Begini Caranya!

Mungkin ramai yang tidak tahu kegunaan berus gigi selain membersihkan gigi. Memetik laman Lifehacker, cara paling mudah dan efisien untuk skrub bibir anda adalah menggunakan berus gigi! Ya cara ini dikatakan sangat berkesan untuk menanggalkan sel-sel kulit mati pada bibir. Jom semak bagaimana caranya.

Caranya:

1. Sapukan lip balm atau Vaseline pada berus gigi.

2. Gosok pada bibir anda dengan lembut.

3. Bilas dengan air suam dan lapkan dengan tuala.

4. Lakukan 2 kali seminggu agar bibir tampil lebih lembut, cerah dan juga mungil.

5. Selain Vaseline, anda boleh menggunakan campuran gula dan juga madu untuk memberus bibir anda.


Selepas Kehilangan Anak Ke 3, Ibu Ini Terus Tukarkan Insuran Pendidikan Kepada Insuran Perubatan!

Ikuti perkongsian seorang ibu ini dan juga merupakan seorang guru bertapa pentingnya mempunyai kad perubatan setelah melalui pengalaman anak lelakinya kemalangan.

Ini perkongsian.

Saya dan Medical Card

Pada awal mengajar dulu gaji saya tak seberapa, namun saya masukkan anak2 dalam takaful untuk pendidikan..Manakala saya pula menyertai takaful tp untuk perubatan. Masa tu mmg rasa agak sempit tp bila memikirkan kepentingan untuk jangka masa panjang saya teruskan juga.

Apabila anak ke-3 saya meninggal akibat kemalangan jalan raya, mata saya lebih terbuka. Waktu saya tanyakan doktor untuk membawanya ke hospital swasta, doktor bertanya berapa cover medical card anak saya. Bila saya kata 500k, doktor kata ok..
Kalau setakat 150k tak perlulah..

Hospital swasta juga bersedia untuk memindahkan anak saya, cuma keadaannya yang kritikal pada waktu itu, menyebabkan saya kekalkan di HSA sebab di sana ada pakar hati yang terbaik.

Bila anak saya meninggal, walau baru 3 bulan menyertai medical card, agen uruskan untuk saya mendapat yang selayaknya.

Alhamdulillah wang tersebut dapat saya gunakan untuk badal haji, saya dan suami ke tanah suci untuk mengerjakan umrah, serta selebihnya untuk kebajikan arwah (semoga diterima Allah).

Selepas pemergian allahyarham, saya tukarkan insuran pendidikan 2 orang anak saya yg masih bersekolah kepada insuran perubatan. 5 hari lepas anak ke-4 saya kemalangan.

Terima kasih kepada yang prihatin membawanya menjalani rawatan di KK P. Nenas. Walau lukanya tidak parah, saya risau kerana pengalaman ngeri 5 tahun yang lalu.

Saya membawa anak saya ke Colombia Asia, untuk rawatan lanjut. Bukan saya tidak yakin dengan hospital kerajaan tapi sebagai seorang ibu saya ingin dia mendapatkan rawatan yang lebih teliti.

Doktor Rohana mencadangkan buat city scan di kepalanya..Hasilnya masih ada serpihan kaca pada kepalanya. Bayangkan, bukan murah dan mudah untuk menjalani rawatan tersebut, namun dgn adamya ins perubatan, saya tak perlu mengeluarkan sesen pun. Wadnya juga sangat selesa.

Sewaktu di sana saya bertemu seorang rakan. Suaminya perlu buat pembedahan kecil. Kosnya 11k.. kena bayar tunai sebab tiada insuran perubatan. Jika saya pun pasti terkedu, tp kena buat juga sebab tak nak bertangguh untuk mengelakkan menjadi lebih teruk.

Saya bersyukur kerana menyedari perkara ini walau dikira agak lewat.
Memang berbaloi membayar RM310 sebulan untuk 2 org anak walau pada mulanya rasa perit nak budget perbelanjaan bulanan.

Nampaknya perbelanjaan untuk rawatan dan perubatan semakin menigkat setiap tahun. Saya tak dapat bayangkan untuk 10 tahun lagi. Semoga kita kekal sihat, inshaallah.. namun tak salah untuk menyediakan payung sebelum hujan.

sumber : Cikgu Zaharah


“Alhamdulillah Berkat & Rahmat Ramadan.” Terharu Ramai Mendoakan,  Fikry Ibrahim Syukur Ibu Kian Sembuh Dari Positif covid-19!

Tiada yang lebih menggembirakan buat pelakon, Fikry Ibrahim usai mengetahui ibunya kini telah pun menunjukkan tanda-tanda positif selepas disahkan positif Covid-19 sejak beberapa hari lalu.

Mengucapkan rasa syukur dengan keadaan ibunya, pelakon drama Kerana Dia Suka  memberitahu bacaan oksigen ibunya juga telah pun kembali ke paras normal iaitu 98 peratus.

“Alhamdulillah. Berkat doa semua, doktor memaklumkan tahap oksigen mak kembali pada 98 peratus.

“Terima kasih atas doa dan perkongsian. Sangat saya hargai,” tulisnya menerusi kapsyennya di Instagram.

Dia dalam pada itu turut merakamkan ucapan penghargaan buat semua pihak yang telah memanjatkan doa semoga ibunya itu dapat kembali sembuh seperti sedia kala.Menjengah ke ruangan komen, raksn artis serta warganet turut menzahirkan rasa syukur serta menitipkan doa yang baik-baik buat ibu kepada pelakon asal Jitra, Kedah ini.


“Rasa Janggal Sangat, Dulu Sarah & Bibik Urus.” Shuib Persiap Diri Jaga Anak, Ramai Tawar Diri Jadi Ibu Susuan Ayash!

Selepas dua kali melakukan ujian calitan, bayi keempat Shuib disahkan negatif. Namun, Ayash Affan perlu  sekali lagi menjalani ujian calitan.

Pihak hospital juga  memberi tempoh sebulan bagi membenarkan Ayash dibawa pulang ke rumah.

“Sepatutnya saya melawat Ayash, anak-anak asyik bertanyakan mengenai adiknya. Namun, saya tangguhkan dahulu atas saranan doktor bagi mengelakkan jangkitan COVID-19.

“Alhamdulillah, bayi dalam keadaan stabil, malah sudah menjalani ujian saringan COVID-19 sebanyak dua kali dan keputusannya adalah negatif.

“Doakan semoga ujian calitan kali ketiga negatif juga. Insya-Allah, Ayash akan dibenarkan pulang dalam tempoh sebulan jika kesihatannya baik,” kata Shuib lagi.

Selepas pemergian  Siti Sarah, fokus Shuib kini adalah untuk membesarkan anak-anak, lebih-lebih lagi menguruskan bayi kecilnya, Ayash Affan.

“Tidak dinafikan, banyak perkara yang bermain dalam fikiran. Sebagai contoh, saya nak cari jubah untuk anak-anak pun kelam kabut hingga terpanggil nama pembantu rumah yang sudah meninggal dunia.

“Mujur Anak-anak memahami dan mendengar kata. Sekali saya cakap mereka dah ikut, kalau tak dulu nak suruh mandi pun berjam-jam.

Shuib berkata, dia teringat permintaan arwah yang mahunya menjaga anak keempat ini. Sarah pernah memintanya supaya menjaga Ayash termasuklah bangun tengah malam dan menyediakan susu.

“Arwah minta saya menguruskan Ayash buat susu, tukar lampin dan berjaga tengah malam.

“Saya terfikir arwah mesti bantu jika saya tidak boleh bangun. Namun, sebenarnya, arwah memang nak saya jaga Ayash seorang diri apabila meninggalkan saya dan anak-anak.

“Itu belum lagi soal Ayash. Saya baru terfikir bagaimana nak menguruskannya, hari ini. Doktor menyarankan saya membekalkan susu daripada ibu susuan.

“Ayash hanya bergantung dengan susu formula sejak dilahirkan. Perkara inilah membuatkan saya termenung sejenak bagaimana mahu menyelesaikan masalah ini.

“Walaupun ada yang menawarkan diri memberikan susu ibu, tetapi saya terpaksa memikirkannya apabila membabitkan soal hukum agama.

“Jadi, saya kena berusaha mencari jalan penyelesaian.Walaupun ada yang menawarkan diri memberikan susu ibu, tetapi saya terpaksa memikirkannya apabila membabitkan soal hukum agama,” ujar Shuib lagi.

Sumber: Berita Harian Online

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


DIY Lantai Jenis Vinyl Seluruh Rumah Dengan Modal RM500++. Jimat RM2500. Lelaki Ni Kongsikan Caranya, Mudah & Kemas!

Tak sangka boleh jimat hampir RM2500.
Sebenarnya dah lama survey laminate flooring, tapi tak jumpa yang melekat di hati.
Mozek dekat rumah ni memang agak kurang memuaskan. Ada yang retak, ada bahagian kotoran tak hilang dan ada bahgian yang kopak sedikit.
Baru-baru ni nampak makin ramai orang post pasal vinyl. Harga pun agak murah berbanding laminate flooring.
So apa lagi.. Terus bertindak.

Hanya DIY sendiri dengan menggunakan cat epoxy ini bagi menggantikan tikar getah yang terkoyak.

Sorry u all since posting sy pasal cat epoxy ganti tikar getah lma yg koyak tu bertubi-tubi comments masuk sorry x dpt nk response smua comment coz terlalu bnyak sgt..

Sy pn bru 1st time cat epoxy ni dkt rmah yg sy swa ni sblum ni pon pkai tikar getah jer..idea ni dpt dri member kita jgk dlm group ni thanks ya..

Cat ni nma epoxy ivory heavy duty

Sy bli 5 liter rm135 jer

Cara2 pengunaan nya

-cat ni kna bancoh dgn epoxy hardener

– once dh bancoh kna gunakan sampai hbis klu x cat akn membeku.

-tempoh masa utuk kering lbih kurang 2 jam tp lg better biarkn seharian

-bnyak pilihan warna jga antarany grey,green yellow n bnyak lg lh..

-sy cat mngunakn brush roller yg kecil ada contoh dlm gambar kt bwah..

-klu bleh guna kn brush kicil untk sapu d bahagian tp dahulu kmudian bru lh guna roller di bahagian tgh..

Apa lg ya ok cukup kot..

Slamat mncuba


2 Hari Sebelum Aidilfitri, Anak Pergi Mengadap Ilahi. Tangisan Terakhir Berbeza..Tanda Mahu Pergi Buat Selamanya

Dalam keterujaan mahu menyambut lebaran, segala persiapan disediakan walaupun anak yang dikasihi sedang sakit.

Namun luluh hati ini, bila semuanya sudah tersedia, anak pula pergi selamanya 2 hari sebelum Syawal menjelma.

Itulah yang dilalui oleh pasangan Shahrul Amri Ibrahim dan isterinya, Nurul Akma Abd Rashid meskipun pemergian anak mereka iaitu Allahyarham Muhammad Tariq sudah dijangka sejak dia dilahirkan.

“Kami memang memang sudah mengetahui keadaan Tariq (umur tak panjang) sejak dia dilahirkan kerana arwah disahkan menghidap jantung berlubang sejak lahir. Malah sepanjang empat bulan usianya selepas dilahirkan dia berada di dalam wad dan menerima rawatan.

“Doktor pun sudah sedia maklum yang jangka hayat anak saya tidak panjang.”

Keadaan kesihatan Tariq bukanlah asing dalam kalangan pengguna TikTok kerana bapanya itu sering berkongsi gelagat si kecil berkenaan menerusi platform tersebut.

Bercerita lanjut tentang berita duka itu, Shahrul berkata dia dan isteri bagaimanapun tidak menyangka anaknya akan menghembuskan nafas terakhir pada 20 April lalu iaitu pada usianya setahun 6 bulan.

“Tariq berada dalam keadaan baik sehingga Rabu (19 April). Sebab tu kami tak sangka keesokan harinya dia akan pergi selamanya,” luahnya hiba.

Menurut bapa berusia 27 tahun itu, anaknya meninggal dunia semasa mereka dalam perjalanan pulang ke kampung halaman isterinya di Benut, Johor.

“Kami keluar rumah kira-kira pukul 7.05 pagi… pada masa ni dia tidak berhenti merengek (menangis).

“Setibanya di salah sebuah stesen minyak di Kajang, Selangor… isteri saya dapati Tariq sudah tidak bernafas,” ujarnya sambil mengakui tangisan anaknya pada pagi itu berbeza daripada kebiasaan.

Tambahnya, sejurus tiba di Hospital Kajang, doktor mengesahkan bahawa anaknya sudah meninggal dunia pada pukul 7.39 pagi.

Katanya lagi, jenazah Tariq dikebumikan di Rompin, Pahang iaitu kampung halamannya.

“Salam Lebaran daripada kami berdua. Tahun lepas raya bertiga, tahun ni berdua sebab Tariq dah beraya awal dekat syurga,” tulisnya ringkas.

“Tahun lepas kami dapat beraya bertiga tapi tahun ni hanya baju sahaja yang tinggal. Memang terasa kehilangan lebih-lebih lagi pada isteri yang sepenuh masa bersama Tariq.

“Pun begitu, dia terima dan reda dengan ketentuan Allah. Cuma saya bimbang keadaan dia yang kini sedang hamil anak kedua.

“Oleh itu, saya limitkan kerja dan memperlahankan sedikit perjalanan bisnes demi meluangkan masa bersama isteri,” katanya yang pernah tular melakukan tiga kerja sekali gus sejak bujang.


“Kuali Macam Ni Setiap Rumah Mesti Ada, Sedap Bila Masak.” Viral Kuali Legend, Raih Perhatian Warganet!

Salah satu ruang utama buat wanita di rumah adalah bahagian dapur. Segala urusan memasak dilakukan di sini untuk hidangan keluarga.

Tambah pula dengan kelengkapan dapur yang pelbagai bentuk dan modern. Tapi lumrah setiap manusia, biarpun punya perkakasan modern atau baru, ada juga gemar mengunakan periuk belanga lama.

Sebagaimana perkongsian seorang ibu yang menggunakan kuali legend untuk memasak hidangan buat keluarganya.

Malah coretannya dan kongsi gambarnya telah mendapat tanda suka (likes) lebih 3K biarpun baru dimuat naik selama 1 jam.

Sengaja menggunakan kuali legend, katanya bila mengoreng daging baru ‘happening’.

Malah katanya, sejak anaknya disahkan menghidap kanser, mereka sekeluarga sekian lama tidak menjamah hidangan berasas daging.

Sehinggalah anaknya dimasukkan ke wad, barulah bersempatan memasak hidangan enak itu.

Sejak anak didiagnos kanser, kami sekeluarga x makan daging..tp rabu haritu anak admit wad utk scan dan tambah darah (darah drop kesan dari chemo) dan giliran abah dia pula yg jaga dia..

Harini saya goreng daging kicap nak bawa makan nasi d rumah mak satg..
Goreng daging kena guna kuali lagend baru nampak hapening…

Esok saya buat sotong goreng tepung kesukaan anak saya pulak utk bawa ke hospital.

WARGANET AKUI KEHEBATAN KUALI LEGEND!

Apa yang menarik perhatian sehingga tular, warganet turut berkongsi keistimewaan kuali legend.

TURUT MENDOAKAN ANAK KEMBALI SEMBUH.

Apa pun, masing-masing punya pengalaman tersendiri. Janji masakan sedap!

Sumber: Farawahida Md Ishak


5 Pilihan Air Rebusan Herba Terbaik. Setiap Wanita Mesti Cuba, Rugi Kalau Tak Amalkan!

Pelbagai jenis minuman herba yang diamalkan oleh wanita sejak zaman dahulu, pastinya bukan asing buat kita di zaman moden kini. Walau masa terus beredar, namun warisan petua dan ubatan tradisional ini terus diamalkan. Ini memandangkan manfaat dan khasiatnya begitu terkesan bagi setiap pengamalnya dan ini telah banyak dikongsikan di laman sosial.

Menyedari kebaikan dan khasiat minuman herba yang mana boleh dihasilkan di dapur sendiri, menarik minat untuk dicuba. Dan dalam banyak-banyak minuman herba, kami pilih 5 terbaik untuk diamalkan oleh anda yang bergelar seorang ibu dan isteri.

Diharapkan dengan mengamalkan minmuman herba ini kehidupan dan kesihatan anda bertambah baik dan mantap. Untuk itu, jom ketahui 5 minuman herba tersebut.

AIR ASAM KUNYIT
Bahan:
Kunyit hidup
Asam jawa
Manjakani (optional, jika tak nak letak tak apa)
Gula perang/madu/gula batu (ikot cita rasa)

Cara penyediaan:
Ketuk kunyit (seeloknye pakai lesung,kalau tak hiris pun tak apa) kemudian rebus/reneh dengan manjakani. Kalau letak air 4 gelas, rebus sampai jadi 2 gelas. Letak asam jawa secukup rasa dan gula perang. (Cukup sekadar rasa)

KEBAIKKANNYA :Dapat meningkatkan lagi kesihatan tubuh bukan sahaja untuk penjagaan dalaman wanita malah wajah juga akan lebih berseri-seri.

AIR JINTAN MANIS

Bahan-bahan:

1 sudu makn jintan manis
1cawan air panas

Cara penyediaan:

Masukkan ke dalam caran jintan manis dan air panas. Kemudian tutup cawan tersebut dan dibiarkan selama 30 minit. Setelah suam, barulah diminum. Amalkan setiap pagi dan sebelum tidur.

KEBAIKKANNYA:Amalan yang perlu dilakukan secara konsisten bagi yang ingin turunkan berat badan. Malah minuman herba ini juga adalah rahsia untuk wanita terlihat lebih muda daripada usia sebenar.

AIR REBUSAN SERAI

Bahan-bahan:

1 liter air

2 batang serai

7 biji cengkih

1 batang Kayu Manis

3 hiris halia di ketuk

1 biji lemon

Madu

Cara penyediaan:

Rebus semua bahan kecuali madu dan lemon selama 15-20 minit. Kemudian tutup api, ambil setengah gelas air rebusan dan tambah setengah gelas air biasa. Perahkan satu hirisan lemon dan tambah 1 sudu madu. Minum ketika masih suam sebelum makan.

KEBAIKKAN : Boleh  membantu menurunkan berat badan, mengempiskan perut dan sekali gus badan rasa lebih bertenaga dan ringan.

AIR REBUSAN MANJAKANI

Bahan-bahan:

3 biji manjakani
3 inci halia
3 inci kunyit
2 batang serai
2 helai daun pandan
Air asam jawa sikit
Gula merah atau boleh ganti madu atau gula batu

Cara penyediaan:

Rebus semua herba di dalam periuk hingga airnya bertukar warna kuning. Kemudian tambahkan air asam jawa dan gula merah.Biarkan mendidih sekejap dan tutup apinya Setelah itu, biarkan air rebusan menjadi suam dan bolehlah terus diminum.

KEBAIKANNYA: Selain dapat bersihkan rahim, miss v juga bertambah ketat dan tak berbau lepas amalkan minuman herba ini.

AIR REBUSAN HALIA

Bahan-bahan:
Halia
Serai
Kulit kayu manis
Bunga cengkih
Air secukupnya
Madu
Lemon

Cara penyediaan :

Rebus halia, serai, kulit kayu manis dan bunga cengkih dengan air secukupnya. Kemudian biarkan mendidih. Setelah api ditutup biarkan airnya rebusan menjadi suam. Apabila hendak di minum perah sedikit lemon dan masukkan madu.

KEBAIKKANNYA: Apabila mengamalkan petua tradisional ini akan dapat  menurunkan berat badan persis anak dara.


“Hanya Raya Pertama Dibenar Ziarah, Had 20 Orang Mengikut Saiz Rumah.”- Ismail Sabri

Jika sebelum ini pihak kerajaan membenarkan ziarah hari raya hanya boleh dilakukan merentas daerah sahaja dan tidak melebihi 20 orang dalam satu-satu masa, hari ini kerajaan mengeluarkan maklumat bahawa perjalanan tersebut hanya boleh dilakukan pada hari raya pertama.

Menteri Kanan (Keselamatan), Datuk Seri Ismail Sabri Yaakob, berkata keputusan itu dicapai melalui mesyuarat Majlis Keselamatan Negara (MKN), semalam, dalam usaha mengurangkan risiko penularan jangkitan COVID-19.

Beliau berkata, prosedur operasi standard (SOP) mengenai ziarah itu turut mengehadkan aktiviti saling berkunjung itu hanya membabitkan ahli keluarga terdekat dan tidak melebihi 20 orang.

“Had 20 orang ini juga mengikut saiz rumah. Contohnya, jika flat berukuran 600 kaki persegi, 20 orang itu mungkin terlalu ramai dan tidak boleh buat penjarakan sosial.

“Justeru, mungkin lima orang dibenarkan masuk untuk ziarah pada satu-satu masa, sehingga mencapai kuota 20 orang pada hari pertama perayaan,” katanya pada sidang media selepas Mesyuarat Khas Menteri Mengenai Perintah Kawalan Pergerakan (PKP), di Putrajaya.

“Jumlah 20 orang itu diambil kira ikut saiz rumah. Katakan rumah flat berukuran 600 kaki persegi. 20 orang dalam satu masa mungkin terlalu ramai dan tidak boleh lakukan penjarakan sosial dalam rumah tersebut.
“Bagaimana pun semua pihak masih perlu mengikuti SOP ketika beraya dengan sentiasa menjaga penjarakan sosial, pemakaian topeng muka serta amalan kebersihan diri,” ujarnya lagi.


Ada Duit Lebih Kena Reward Diri Dan Bagilah Ibu Ayah Merasa. Deep Perkongsian Aliff Syukri.

Begitulah anak dengan ibu, biarpun telah dewasa ikatan kasih sayang tetap utuh. Sebagaimana yang dikongsi oleh Usahawan Kosmetik dan Penyanyi, Datuk Aliff Shukri yang berkongsi video membawa ibunya membeli-belah. Katanya, biarpuan ibunya mampu berbuat demikian, tetapi tidak salah, jika dia belanja ibunya dengan duitnya sendiri.

Nyata, secara tersirat, beliau cuba menonjolkan kebahagian itu bukan duit semata, tetapi rasa hati dan keikhlasan diri untuk menghargai ibu bapa.

Malah, beliau berharap, apabila anak-anak dewasa nanti, ia akan mengalami situasi sebegini juga. Sungguh inspirasi keluarga ini. Patulah rezeki Datuk Aliff melimpah ruah, rupanya suka belanja ibunya, bonda Rozita Ibrahim.

Ikuti perkongsian beliau.

Mak korang mcm ni jugak ke??kami asal felda jadi bila mak dah berjaya duit tu nak simpan sampai ke bila x tau?? paling hebat mak gi pohkong atau beli pinggan mangkok corel je.

Bagi abg mana yang mampu ni…ada duit lebih kena reward diri bukan niat nak menunjuk dan kasi lah parent merasa gak

Ok ni citer mak abg ni kedekut plus kuno dia sanggup belikan org lain tpi utk dia x ada.. kalau abg tak belanja branded item jawabyee pakai brand cap ayam lah jwabya .. abg sajee suka tngok dia merasa kemewahan sikit.. walapun sebnarya dia mampu.. sbb dulu dah penat kerja keras..soo bila dia pakai duit abg tuu rasa best.. plusss mana tau nanti anak2 abg akan layan benda yg sama mcm abg layan mak abg nanti bila abg dh tua tapi abg nak hermas lah time tu sbb lv abg dah beratus dah..ahahhah @bondarozitaibrahim full vedio sy dah post di youtube saya tvterlajaklaris


“Kehilangan yang ‘Menghidupkan’. Untung Pahala Mengalir.” Hadiah Buat Arwah,  Shuib Beri Sumbangan Siapkan Musolla Nama Siti Sarah!

Pelakon terkenal, Shuib Sepahtu bersama anak-anak dan mentuanya baru-baru ini berkunjung ke Baitul Sakinah As-Shariff.

Ini adalah kali kedua pelawak terkenal ini menjejakkan kaki ke sini setelah kedatangan pertamanya bersama arwah isternya, Siti Sarah pada Julai tahun lalu.

“Harini 12 March 2022, kali kedua datang ke Baitul Sakinah As-Shariff ni, tapi kali ini datang dengan mertua dan anak-anak. Kali pertama datang sini ppada 25 Julai 2021 bersama arwah isteri tercinta @sitisarahraissuddin. Datang berdua, saya yang drive.

“Sepanjang perjalanan kami karaoke, nyanyi macam-macam lagu. Seronok sangat. Bahagia rasa, alhamdulillah. Sampai je sini disambut Tuan Haji Fadhil (individu yang menjaga tempat ni), lepas tu jumpa anak-anak yatim yang ada, habis semua tempt kami tour, tempat cantik, besar, bersih,” tulisnya.

Dalam perkongsian tersebut, bapa kepada empat cahaya mata memberitahu, ini adalah impian Sarah yang diimpikan setelah bertemu anak-anak yatim yang menetap di sini.

Jelasnya, Sarah mahu memberi sumbangan bagi menyiapkan Musolla dan Dewan Serbaguna dipermudahkan dan kedua-duanya telahpun siap sepenuhnya namun sayang Sarah tidak sempat melihat hasil sumbangannya ini.

“Arwah terlalu seronok jumpa anak-anak kat sini. Kemudian diberi peluang untuk memberi sumbangan bagi menyiapkan Musolla dan Dewan Serbaguna yang masa tu dalam 70 peratus pembuatan kalau tak silap.

“Arwah nak sangat menyumbang sebab nak tengok Musolla dan dewan ni siap sebab dewan ni selain dari anak yatim kat sini guna, orang kampung yang duduk berhampiran pon boleh guna. Allah Maha segalaNya.

“Hari ini… Bila ianya sudah pon siap, arwah dah pon pergi untuk selamanya. Tapi rezeki arwah, dia diberi penghormatan bila mana Musolla dan Dewan ni di letakkan nama Sarah dan gabungan 2 lagi nama individu. Maka diberilah nama,” tulisnya lagi.

Sebagai penghormatan, dewan dan Musolla ini dinamakan sebagai Musolla dan Dewan Serbaguna Sarah Muslim Al-Attas.

Alhamdulillah, hadiah yang cukup istimewa untuk arwah Sarah di sana. Kelihatan dalam video ini, Shuib menurunkan tandatangannya ketika majlis perasmian.

Dalam masa yang sama, Shuib turut meluahkan rasa syukurnya kerana arwah isternya Itu banyak mengajarnya akan kebaikan sedekah dan amalan bersedekah.

Sumber:


Tak Nak Orang Terasa, Elak Buat 5 Benda Ini Waktu Ziarah Raya!

Pejam celik lagi beberapa hari sahaja lagi kita nak menyambut bulan Aidilfitri. Perasaan teruja nak beraya tu sangat kuat dek dua tahun tidak bersua muka.

Dalam seronok hendak menyambut Aidilfitri jangan lupa, adab dan topik yang sesuai untuk berbicara.

Ini 5 larangan waktu ziarah raya yang boleh dijadikan panduan:

#1 Jangan sembang pasal fizikal orang

Bila lama tak jumpa pasti ada perubahan fizikal terutama perkara paling sensitive untuk ditegur adalah bentuk badan yang semakin berisi. Haaa, jangan sesekali bertanya atau menegurnya ya. Alamatnya memang itu raya last lah korang berjumpa!

#2 Jangan bandingkan anak orang

Ini rasanya budaya lama yang sampai sekarang masih wujud lagi. Ibu bapa tak usahlah bandingkan anak korang. Kanak-kanak pun ada perasaan, daripada seronok nak beraya mesti mood dorang kelaut dan terus ajak balik sebab malu dibandingkan.

#3 Jangan suap bayi lain makanan tanpa izin

Ini banyak kes dah terjadi, bila ibu berang anak mereka especially bayi baru lahir disuap makan. Kita tak tahu apa makanan yang sesuai untuk bayi tiba-tiba pergi suap kuih raya tanpa pengetahuan ibu bapanya kalau jadi apa-apa kan dah susah.

#4 Jangan pertikaikan pekerjaan orang

Nak beraya tu tak payah lah pilih bulu bersembang dengan orang yang ada pekerjaan professional atau yang kaya raya sahaja. Raya kan masa kita untuk mengeratkan sialturahim, kalau korang tanya fasal kerja dan kebetulan orcang tu baru sahaja diberhentikan kerja kan dah buat dia terasa.

#5 Jangan tanya kenapa belum dapat anak

Haa..ini paling sensitif! Terutama buat pasangan yang dah lama menantikan cahaya mata serta dah berusaha macam-macam untuk mendapatkannya. Kita tak tahu kesusahan dan kepayahan mereka, jadi janganlah tanya apa-apa mengenai anak, pasti terasa!

Sumber : Astro Gempak


Cara Mudah  Nak Tajamkan Mata Blender Yang Tumpul, Guna Bahan Ni Je. Jimat Tak Perlu Beli Baru!

Pengisar antara bahan penting dan perlu ada di dapur kerana aktiviti memasak sedikit terbantut andai barang ini rosak dan sebagainya.

Selain mengisar bahan-bahan untuk memasak, ada juga bahan pengisar untuk mengisar buah-buahan dan sayuran untuk dijadikan jus.

Begitu pun, jika sering digunakan boleh menyebabkan mata pisaunya sering kali tumpul dan tidak tajam lagi. Ini menyebabkan bahan yang dikisar tidak sehalus yang anda kehendaki. Untuk mengasah mata pengisar tidak seperti mengasah pisau kerana bentuknya lebih kecil dan tidak boleh ditanggalkan.

Tidak perlu bimbang ada cara mudah untuk mengatasi masalah tersebut. Hanya guna bahan mudah ini sahaja iaitu garam kasar.

Cara menggunakannya :

Ambil garam dan masukkan ke dalam pengisar lalu kisar sebanyak satu hingga dua kali dalam sebulan.

Terdapat kristal garam yang sangat keras yang boleh membantu membuat pisau pengisar semakin terasah secara maksima. Jangan risau garam tidak akan merosakkan pengisar.

Selamat mencuba


Anak Degil Ada Sebabnya. Ibu Ayah Jangan Cepat Marah, Kena Pandang Secara Positif

Boleh dapat ‘darah tinggi’ rasanya jika tiap-tiap hari kena jerit pada anak supaya berkelakuan baik. Namun setiap hari marah anak masih tidak berubah. Seolah-olah marah itu tidak memberi sebarang kesan padanya. Bersama pakar motivasi kekeluargaan,  Dr. Hj. Tengku Asmadi bin Tengku Mohamad mengulas perihal anak yang bersikap nakal, degil dan tidak mendengar kata ibu bapa.

Ibu bapa mudah melabelkan anak-anak secara negatif. Apabila anaknya degil atau enggan mendengar kata maka terus membuat kesimpulan ia adalah tingkah laku yang negatif. Perlu diingatkan, setiap tingkah laku anak-anak berbeza kerana mereka membesar sebagai individu yang berbeza daripada segi watak dan peribadinya.

Degil itu dilihat sebagai negatif disebabkan anak-anak tidak mendengar kata nasihat yang ibu bapa berikan. Sebaliknya, jika dilihat dari satu sudut lain pula, degil itu membuktikan bahawa anak-anak tetap dengan kemahuan dan pendiriannya. Sifat degil sebegini perlu ada jika anak mahu berjaya satu hari nanti. Kejayaan memerlukan seseorang itu berdepan dengan masalah, cabaran dan ujian. Hanya mereka yang degil sahaja yang mampu melepasi semua ini. Oleh itu, adalah satu kesilapan sekiranya ibu bapa mahu agar sifat degil anak itu dibuang terus.

Sebenarnya, apa yang perlu dilakukan ialah menyalurkan sikap degil ini secara positif dan betul. Anak-anak yang masih kecil tidak mampu membezakan antara degil yang positif dan degil yang negatif. Oleh itu, menjadi tanggung jawab ibu bapa untuk membantunya.

Karakter anak degil

Cara pengendalian

Berikut adalah contoh perbualan positif seorang ibu kepada anaknya.

Situasi: Imran seorang anak yang keras hati (degil). Walau pun telah dinasihati banyak kali, dia tetap akan panjat tepi tangga untuk naik ke atas dan ini membahayakannya.

Ibu : Imran, ibu tahu Imran suka memanjat betul?

Imran : Betul ibu

Ibu : Ibu pun suka apabila Imran memanjat, ia menujukan bahawa Imran seorang yang berani dan sukakan cabaran. Agak-agaknya kenapa ibu selalu bising apabila Imran memanjat?

Imran : Tak tahu.

Ibu : Cuba Imran fikir apa boleh berlaku jika Imran salah panjat atau terlepas tangan?

Imran : Imran akan jatuh.

Ibu : Kalau jatuh sakit tak?

Imran : Sakit.

Ibu : Sebab itulah ibu bising, sebab ibu sayang Imran. Kalau Imran betul-betul suka memanjat ibu akan bawa Imran ke Mall pada hujung minggu ini, dan dalam tu ada tempat untuk kanak-kanak panjat-panjat. Di situ Imran boleh panjat sesuka hati, tetapi kena janji dengan ibu untuk tidak panjat tangga lagi, boleh?

Imran : Betul ker ni ibu?

Ibu : Betul ibu janji.

Imran : Yeay, ok Imran janji takkan panjat di situ lagi.

Ibu : Hah, macam itulah anak ibu. Ibu suka apabila Imran mendengar kata. (Sambil peluk atau usap kepalanya)

Contoh perbualan di atas jelas menunjukkan ibu menghargai kedegilan anak, menyatakan sebab kenapa dia dihalang untuk meneruskan kelakuannya dan menawarkan alternatif baru untuk disalurkan kesukaan dan bakatnya. Akhir sekali, ibu memuji anak.

Dengan pendekatan sebegitu, anak-anak akan membesar dengan jiwa yang kuat. Mereka memiliki kecerdasan emosi (EQ) yang tinggi. Kekuatan emosi membentuk anak-anak yang berakhlak mulia dan memiliki nilai moral yang tinggi. Mereka tidak melakukan perkara yang boleh merosakkan masa depannya. Mereka berfikir sebelum bertindak.


“Saya Tadah Tangan, Janin Keluar Di Atas Tapak Tangan.” Rafidah Ibrahim Reda Kandungan 4 bulan Gugur

Pelakon Rafidah Ibrahim berkongsi detik cemas dan sedih apabila anak dalam kandungan yang berusia empat bulan keguguran.

Menerusi perkongsian sebuah video yang dimuat naik di akaun Facebook dan Instagramnya, dia meluahkan ksedihan atas kehilangan anak syurga yang diberi nama Abdullah bin Shahzemir.

“Innalillahhiwainnalillah hiroji’un. Jumaat, 24 Jun 2022, sebelum masuk waktu Magrib, anak dalam kandungan saya, Abdullah bin Shahzemir yg berusia 4 bulan 7 hari telah pergi.

“Petang, dari jam 5pm perut saya terlalu sakit dan saya sangkakan angin yg terlalu teruk dalam badan terutama di bahagian bawah perut.

“Saya biarkan dan berehat walaupun sakitnya hanya Allah saja yg tau. Sebelum masuk Waktu Maghrib dan sebelum berwuduk, saya berhadas kecil, dan pada ketika tu terasa sesuatu ingin keluar.

“Saya terus memanggil suami dan cakap ada sesuatu nak keluar dan suami kata, biarkan. Saya tadahkan tangan, pada waktu itu, janin keluar di atas tapak tangan saya dan saya ada rasa sedikit pergerakan sebelum suami memotong tali pusat (sekiranya berlaku pada anda, terus ke hospital ya dan jangan potong sendiri kerana itu akan lebih memudahkan proses cuci uri /placenta nanti).

Tak sempurna tapi sudah cukup sifat

Akui Rafidah lagi, detik tersebut menjadi kenangan yang sukar untuk dilupakan sepajang hidupnya. Impian bergelar ibu nampaknya tidak kesampaian. Kesedihan hanya Tuhan yang tahu.

“Pada waktu tu, perasaan panik ada, nak nangis pon ada tapi bila saya pegang baby, SubhanAllah indahnya ciptaan Allah s.w.t. Perasaan panik & sedih tadi bertukar serta merta jadi gembira saat saya dan suami melihat keindahan ciptaan Allah itu walaupun belum sempurna tapi sudah cukup sifat.

“Saya yakin para ibu bapa yg sudah menimang cahaya mata, perasaan itu sangat-sangat menggembirakan dan terubat segala rasa.

“Sementara suami tunaikan solat, saya bersiap dan kami terus ke hospital. Seperti biasa, proses membersihkan uri dilakukan dan saya ditahan 1 malam di wad bagi tujuan pantauan.

Biarpun jantina bayi masih belum dikenalpasti memandangkan usia kandungan masih kecil, namun pasangan ini tetap menamakan bayi syurga mereka dengan nama yang siap disediakan untuk bayi itu jika lahir kelak.

Jantina bayi tak dapat dikenalpasti

“Alhamdulillah segala urusan dipermudahkan bagi anak syurga ini. Jantina baby tak dapat dikenalpasti, tapi kami menamakannya Abdullah (hamba Allah). Terima kasih Abi – Ustaz Jafri Abu Bakar Mahmoodi atas ‘guideline’ perkara yg perlu dibuat ke atas jenazah bayi kami dan juga atas nama yg diberi sbb kami memang dah niatkan jika anak kami lahir nak abi namakan.

“Terima kasih juga buat para doktor, para misi, forensik dan semua warga Hospital Wanita & Kanak-kanak Kuala Lumpur (HWKKKL) atas keprihatinan anda, nasihat dan layanan yg sangat baik. Tak lupa juga saya nak ucapkan terima kasih buat kejiranan yg membantu dan memudahkan pengurusan jenazah bayi saya Abg Lop (Syamil), Kak Rozi, Kak Timah.

Jenazah dikebumi sebelah kubur arwah ibu dan ayah

Rafidah dalam pada itu turut melahirkan ucapan terima kasih serta penghargaan buat ahli keluarga, sahabat serta pengikutnya di media sosial yang sering menitipkan doa buat zuriatnya itu.

“Terima kasih juga buat Abg Rais yg membantu menggali kubur anak kami. Jenazah dikebumikan di Tanah Perkuburan Ampang, bersebelahan kubur arwah mak dan arwah ayah saya. Tidak ketinggalan buat para keluarga, sahabat, pengikut di setiap media sosial dan semua yg sentiasa mendoakan kebaikan saya, anak dan suami serta nasihat.

“Terima kasih sekali lagi buat semua yg terlibat secara langsung dan tak langsung. Semoga Allah SWT sentiasa merahmati kita semua di dunia dan di akhirat,” luah Rafidah.


“’Take A Break’ & Rehat.”  Nasihat  Dato’ Dr Sheikh Muszaphar Pada  Isteri Untuk Elak Stres. “Sweetnya!

Melihat pasangan ini menguruskan dan mendidik anak-anak mengikut acuan sendiri nyata memberi motivasi kepada ibu bapa lain.

Tidak hairanlah setiap kali mengemas kini status terbaru di media sosial, ada sahaja pertanyaan dan permintaan daripada orang ramai yang ingin mereka berkongsi ilmu keibubapaan.

Tidak sekadar itu sahaja, pasangan ideal Dato’ Dr Sheikh Muszaphar dan Datin Dr Halina juga tidak menggunakan bantuan pembantu rumah dalam menguruskan anak-anak. Sebaliknya mereka lebih selesa melakukan sendiri sejak dahulu lagi.

Push anak belajar banyak benda

Senada dan sehati dalam segala hal, namun Dato’ Dr Sheikh Muszaphar sedikit ‘dominan’ terutama dalam mendidik anak-anak. Tegasnya, anak-anak perlu didedahkan dengan segala kemahiran sejak kecil lagi bagi memudahkan pada masa akan datang.

“Alahmdulillah, syukur kerana ini rezeki yang Tuhan berikan pada kami. Saya dan isteri memang suka anak ramai. Saya suka mendidik anak-anak ikut cara saya yang dipraktikkan hasil pembelajaran melalui ajaran ibu bapa saya dan juga sebelah Halina.

“Saya suka tonjolkan anak-anak dengan unsur kasih sayang selain ‘push’ mereka sehingga ke tahap maksima kerana kita tidak tahu potensi mereka yang boleh pergi.

“Saya mahu didik mereka dalam semua bidang termasuklah bab agama, akhlak, mengaji, belajar berenang, tekwando dan pelbagai lagi.  Setiap ibu bapa mahukan yang terbaik untuk anak-anak, demikian juga kami.

“Dalam  hal ini, saya mengharapkan anak-anak akan jadi lebih baik daripada kami kelak. Awalnya isteri saya agak takut dan kesian kerana anak-anak masih kecil.

“Tetapi sebenarnya mereka suka jika apa yang kita suruh buat itu benda yang menyeronokkan buat mereka. Penerimaan Bella dan Tasha baik dan saya tidak suka mereka membazir masa begitu sahaja kerana pada saya setipa minit itu adalah pelajaran. Kebetulan juga kami berdua sibuk dengan kerja, kerana itu saya suka hantar anak-anak ke kelas untuk menambahkan kemahiran mereka.

“Pernah juga mak saya tegur kononnya biarlah anak-anak main tetapi bagi saya pelajaran juga satu corak permainan. Contohnya ke kelas menyanyi, persekitaran tersebut cukup menyeronokkan. Jadi, daripada situ mereka selesa dan seronok untuk belajar.

“Saya berimpian mahu melihat anak-anak mengikut jejak langkah kami dalam bidang kedoktoran. Kerana itu saya mendedahkan mereka dengan bidang perubatan ini sejak awal lagi.

“Tetapi andai suatu hari nanti mereka mahu memilih bidang lain, saya akur. Tetapi saya percaya jika kita didik dan asuh minda mereka sejak awal ke arah tersebut, maka saya yakin mereka akan menuju ke arah yang betul.

Take a break elak stress

Ditanya mengenai cabaran memiliki anak kembar, jelas Angkasawan negara ini lagi, memang sangat mencabar dan dalam masa yang sama terselit kebimbangan tidak mampu memberi kasih sayang sama rata.

“Memang stress dan kadang kala penat sangat kerana boleh dikatakan 24 jam kami menguruskan anak-anak sendiri. Saya bangun jam 2-3 pagi untuk susukan dan dodoikan anak. Pada saya suami kena banyak berkorban dan jangan harapkan isteri sahaja.

“Saya lebih suka berjaga malam dan biarkan Dr Halina tidur dan berehat. Pada saya, sebagaimana isteri berkorban begitu juga suami dan kedua-dua kena main peranan.

“Saya selalu pesan pada isteri, kalau penat ambil rehat dengan pergi keluar untuk ‘take a break’ walau hanya 30 minit. Tetapi  jarang sebenarnya nak stress kerana penat macam mana sekali pun itu adalah sesuatu yang kami suka lakukan.

“Lagipun kembar memerlukan perhatian lebih terutama Noah yang agak kecil berbanding Adam. Jadi, dalam diam-diam saya susukan lebih supaya dapat naikkan beratnya dan Alhamdulillah tidak banyak beza kedua-duanya,” seloroh Dato’ Dr Sheikh Muszaphar lagi.

Parenting satu eksperimen

Mengakui masih baru dalam bab keibu bapaan, Dato Dr Sheikh Muszaphar tidak mengharapkan semua orang menerima kaedah yang dipraktikkannya itu.

“Ini cara saya dan kepada mereka yang tidak setuju tidak apa. Kerana proses parenting  ini seperti satu eksperimen. Kita tidak tahu apa yang akan berlaku pada masa depan. Mungkin kita sudah berikan yang terbaik tetapi hasilnya berbeza.

“Namun yang pasti saya sudah melakukan  yang terbaik dan jika ada yang mahu mencontohi cara saya, maka  boleh ikut,”jelas Dato Dr Sheikh Muszaphar yang mengakui kerjasama dan perancangan awal yang sistematik memudahkan dia dan isteri menguruskan anak-anak baik di rumah mahupun ketika bercuti dan sebagainya.


Dua Kali Anak Positif COVID-19, Aisyah Hijanah Reda Dengan Ujian

Dua kali anak positif COVID-19, instafamous dan juga seorang usawahan, Aisyah Hijanah reda dengan ujian yang melandanya. Beliau mengakui semua yang berlaku atas izin Allah mesti ada sebabnya.

Aisyah berkongsi perkhabaran tersebut di Instagram Story yang menunjukkan keadaan anak sulungnya, Khadeejah mengalami demam teruk diikuti dengan cirit-birit sejak diambil daripada rumah keluarganya.

Menurut Aisyah, Khadeejah ditinggalkan di bawah jagaan keluarganya kerana dia dan suami outstation atas urusan kerja.

“Tak nak bawak travel sebab takut dia berjangkit, letak kat rumah pula dia kena,” demikian luahnya dalam IG Story.

Menurutnya kebanyakan hospital penuh kerana ramai jumlah kanak-kanak yang sakit dan perlu dimasukkan ke dalam wad di hospital. Justeru, ibu muda ini hanya memantau dan menjaga Khadeejah di rumah sahaja.

Selepas memantau suhu badan dan tahap oksigen Khadeejah menggunakan termometer dan oksimeter, Aisyah bersyukur penat lelah & tak tidur malamnya berbaloi kerana demam anaknya semakin menurun dan cirit-birit turut berkurangan tetapi perlu dipantau.

Dalam masa yang sama, Aisyah mengakui otaknya sentiasa ligat berfikir macam-macma benda berkaitan perniagaan dan pelbagai aktiviti yang dirancangnya namun dalam masa yang sama dia diduga sekali lagi apabila anak disahkan positif.

Aisyah juga mengakui keadaan kesihatannya juga kadangkala turun naik  kerana perlu menjaga diri sendiri dan ahli keluarga di rumah. Katanya ibu-ibu kebanyakan merasakan dia mampu uruskan semua benda dalam satu masa.

Dia bersyukur kerana masih mampu menjaga anak yang sakit sendiri di rumah dan bersyukur ada gajet yang mampu membantu memantau tahap kesihatan anak dan sentiasa update kepada doktor.

Aisyah berdoa agar Khadeejah segera sembuh dan selepas ini dia bercadang untuk sentiasa membawa anaknya bersama sepanjang masa walaupun untuk travel tetapi hanya lokasi berdekatan sahaja.

Untuk rekod, baby Khadeejah pernah dijangkiti virus COVID-19 pada awal Oktober 2021.

WEBINAR SAYANG ANAK KETAT-KETAT

Sertai Webinar Keibubapaan PERCUMA anjuran Pa&Ma secara virtual yang menjemput speaker- speaker hebat dalam bidang keibubapaan termasuk Prof Madya Dr Nik Salida, Ibu Rose, Dr Ahmad Rostam, Puan Maryam Jamadi, Puan Azlina Roszly dan Irma Hasmie. Mereka akan membincangkan pelbagai topik berkenaan perkembangan anak, menjadi ibu bapa hebat, tip mendidik anak dan bermacam lagi.


Ikut Cara Ini Jika Mahu Lembutkan Daging Yang Beku

Menyediakan hidangan untuk keluarga selepas pulang dari kerja adakalanya mengambil masa yang agak lama. Biasanya jika mahu cepat, daging atau ayam itu dikeluarkan dari tempat beku terlebih dahulu, namun kadang kala terlupa pula. Mahu tak mahu kenalah tunggu daging atau ayam menjadi lembut sebelum boleh dipotong untuk memasak.

Bagi anda yang menghadapi situasi ini, jangan bimbang kerana ada cara mudah nak lembutkan daging yang beku dalam masa 5 minit sahaja. Apa yang anda perlu sediakan adalah dua periuk jenis logam.

Kenapa periuk logam boleh lembutkan daging? Sebabnya logam khususnya aluminium adalah konduktor haba yang sangat baik. Dan haba yang dihasilkan melalui proses ni cukup kuat untuk lembutkan daging tu.

Caranya:

1. Terbalikkan periuk yang pertama.

2. Letakkan daging yang ingin dilembutkan atas permukaan belakang (bahagian punggung) periuk tadi.

3. Letakkan periuk yang satu lagi di atas daging tadi. (Kedudukan daging diapit oleh dua periuk)

4. Isikan air ke dalam periuk tersebut.

5. Tunggu sehingga daging beku tersebut menjadi lembut. Masa yang diambil bergantung kepada ketebalan daging. (Biasanya 5- 10 minit)

Sumber: Sinarfm


“Boleh Ke Kalau Tak Hantar Anak Ke KAFA Sebab Kasihan Anak Penat?” Tapi Sebelum Tu Baca Perkongsian Ni!

Melihat rutin harian persekolahan anak-anak berusia tujuh hingga 12 tahun kadang kala menimbulkan rasa kasihan di hati ibu ayah bilamana di waktu pagi bersekolah kebangsaan dan di waktu petang belajar ilmu fardhu ain di sekolah agama/KAFA.

Pun begitu, sebelum kita sebagai ibu ayah melihat dari sudut ‘penat’ adalah lebih baik baik pertimbangkan perkara yang lebih penting. Ini sebagaimana perkongsian daripada seorang ibu ini yang menyarankan agar ibu ayah di luar sana tidak perlulah rasa kasihan/manjakan anak dengan tidak menghantar anak ke sekolah KAFA.

Ikuti perkongsiannya ini dan semoga dapat memberi kefahaman tentang pentingnya menghantar anak ke sekolah KAFA untuk yang masih tertanya-tanya berkenaan hal ini.

Boleh tak kalau tak hantar anak ke KAFA (sekolah agama petang)
KESIAN anak PENAT, balik Sek Keb pukul 1 tengahari.. Pukul 2.30 petang dah kena ada di KAFA sehingga jam 5.45 petang..
Bila MASA anak nak REHAT, buat kerja sekolah dan lain-lain.

Tak payah nak KESIAN (manjakan) anak..
Sebaliknya, KESIANkan diri kita sebagai Ibu Bapa, jika kita MENINGGAL kelak..Anak kita JAHIL ilmu Agama..
Tak kenal 20 SIFAT WAJIB Allah..
Tak tahu BERIMAN kepada Hari Kiamat, Qada’ & Qadar
Tak tahu 7 jenis air MUTLAK.
Silibus KAFA pun tak berat mana..Buku Teks pun nipis je.
Anak bawa beg kecik/ringan je pergi KAFA..
Jangan risaukan ‘BATERI’ anak. Kalau pemakanan mereka betul, memang tahan lama ‘bateri’ mereka, tak mudah penat atau mengantuk.

Macam mana pula dengan bayaran/YURAN?
Anak ramai, nak sediakan keperluan Sek Keb, lepas tu KAFA lagi..
Pengalaman saya, PENDAFTARAN KAFA dalam RM 100-200 seorang anak, untuk BUKU dan yuran..Bulanan hanya RM 20.

Teringat kata-kata seorang Ustaz dalam kuliahnya..
JANGAN BERKIRA nak hantar anak belajar ILMU AGAMA..
Orang kita, sanggup hantar anak tuisyen berpuluh/beratus RM..
Tapi hantar KAFA RM 20 sebulan, atau upah Guru Mengaji 2 angka sebulan.
Kita rasa BERAT sangat. Kita niatkan DUIT kita hantar anak belajar agama sebagai JIHAD.
Mudah-mudahan, Allah permudahkan/permurahkan REZEKI kita.

Saya bukan USTAZAH..
Saya tak pernah (tak sempat) sekolah KAFA..
Saya tak banyak ilmu agama..
Maka, saya nak anak-anak saya bukan sahaja dapat ILMU DUNIA.. tapi juga ILMU AKHIRAT yang mungkin saya sendiri tak boleh bagi..
Sekian perkongsian untuk yang pernah tertanya atau sedang buat keputusan nak masukkan anak ke KAFA.

Gambar: Masukkan Aiman ke KAFA bermula Darjah 2. (Darjah 1 belum hantar sebab dalam proses pindah rumah)


Walaupun Tak Dapat Straight A, Tapi Anak Mampu Jadi Baik Dan Rajin. Sebak Kata-Kata Anak Perempuan Ni.

Tular video di Tiktok mengenai luahan hati seorang ayah terhadap anaknya yang tidak cemerlang akademik.

Biarpun anaknya tidak dapat memberikan keputusan peperiksaan dengan cemerlang atau markah A, beliau tetap menghargai anaknya.

Menerusi video terbabit,  beliau menunjukkan sikap anaknya yang rajin membantu menguruskan rumah serta adik yang kecil.

Di penghujung video, beliau mengakui tidak semua anak mampu menjadi pelajar pintar tetapi semua orang mampu menjadi anak yang baik dan rajin.

Lebih sebak apabila anaknya berkata, walaupun tak pandai tetap kena balas jasa ummi dan baba.

Warganet yang melihat video ini meluahkan rasa sebak.

Moga jadi iktibar bersama untuk menghargai setiap kelebihan dan kekurangan anak.

Sumber: TikTok Mohamadbinmohshin